ΔΗΜΟΣ ΣΑΜΟΥ: O επικεφαλής της ΑΝΑΤΡΟΠΗΣ αδυνατεί να κατανοήσει τα αυτονόητα | ΣΑ.Τ\nΟκτώβριος 06, 2016 17:47 Δελτία Τύπου, Κοινωνία, Πολιτική\nΣυνεχίζει ο επικεφαλής της ΑΝΑΤΡΟΠΗΣ την προσφιλή του τακτική τηςπαραπληροφόρησης των πολιτών δια της διαστρέβλωσης των πραγματικώνγεγονότων επαναφέροντας συνεχώς, σε δημόσιες τοποθετήσεις του, αλλά όχι στοΔημοτικό Συμβούλιο, επειδή γνωρίζει ότι εκεί θα λάβει τις κατάλληλες απαντήσεις,συγκεκριμένα θέματα.Για την υπεύθυνη ενημέρωση των πολιτών, σας γνωρίζουμε τα εξής:\n1. Το ΞΕΝΙΑ Σάμου παραχωρήθηκε στον Δήμο Σάμου, σύμφωνα με τις διατάξειςτου άρθρου 45 του Ν. 4067/2012, Φ.Ε.Κ. 79 Α!/09-04-2012.Με την με Α.Π. 142178/13612/1725/17-12-2012 Απόφαση του ΑναπληρωτήΥπουργού Παιδείας και Θρησκευμάτων, Πολιτισμού και Αθλητισμού, (Φ.Ε.Κ.427 τ. Α.Α.Π.Θ./ 31-12-2012, χαρακτηρίστηκε το κέλυφος του κτηρίου τουΞΕΝΙΑ Σάμου ως μνημείο, διότι αυτό:  εμφανίζει τα ιδιαίτερα αρχιτεκτονικά και μορφολογικά στοιχεία τωνΞενία δείγμα του εγχειρήματος παραγωγής δημοσίων κτιρίωντουριστικής υποδομής κατά τις δεκαετίες 1950-1960 και αποτελεί αντιπροσωπευτικό δείγμα ξενοδοχείου της μεταπολεμικήςπεριόδου αρχιτεκτονικής στην Ελλάδα, σημαντικό για τη μελέτη τηςιστορίας της αρχιτεκτονικής.Κατόπιν των ανωτέρω, πιστεύουμε ότι ο καθένας μπορεί να καταλάβει ότι ηκατεδάφιση του ΞΕΝΙΑ δεν αποτελεί νόμιμη επιλογή του ΔήμουΣάμου, τουλάχιστον όσο ισχύει η συγκεκριμένη Απόφαση.\n2. Όσον αφορά την διεκδίκηση του τίτλου της Πολιτιστικής Πρωτεύουσας τηςΕυρώπης για το 2021, για μία ακόμη φορά επισημαίνουμε ότι η ΔημοτικήΑρχή με ανοικτή της επιστολή, Α.Π. ΟΙΚ. Γ.Δ. 132 έχει ενημερώσειλεπτομερώς όχι μόνο την ΑΝΑΤΡΟΠΗ, αλλά και το σύνολο των πολιτών, απότις 06/07/2016, σχετικά.Περιληπτικά αναφέρουμε ότι το σύνολο της δαπάνης για την κατάρτιση τουφακέλου και την υποβολή της υποψηφιότητας ανήλθε συνολικά στο ύψος των38.408,73 €, εκ των οποίων ποσό 33.900,00 €, προήλθε από χορηγίες καιότι η επιβάρυνση των ίδιων πόρων του Δήμου Σάμου για τηνδιεκδίκηση, ενός από τους πλέον καταξιωμένους θεσμούς της ΕυρωπαϊκήςΈνωσης, ανήλθε στο ύψος των 4.508,73 €.ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΣΑΜΟΥΔΗΜΟΣ ΣΑΜΟΥΓΡΑΦΕΙΟ ΔΗΜΑΡΧΟΥΣάμος 06/10/2016 Ταχ. Δ/νση:Ταχ. Κώδικας:Πληροφορίες:Τηλέφωνο:FAX :E-mail:Πλατεία Δημαρχείου831 00 Σάμος22733 – 5010122730 – 24401dimvath @ otenet . gr\nΚαι στην συγκεκριμένη περίπτωση ο επικεφαλής της ΑΝΑΤΡΟΠΗΣ επιμένειστην μονότονη επανάληψη θέσεων για ένα θέμα επί του οποίου τουπαρασχέθηκαν, από την Υπηρεσία, ότι στοιχεία ζήτησε και για το οποίο, κατάτην δική του παραδοχή δεν μπορεί να αμφισβητήσει με την προσκόμισησυγκεκριμένων στοιχείων.\n3. Η διαδικασία προγραμματισμού των έργων είναι μια θεσμικά κατοχυρωμένηδιαδικασία στην οποία η Δημοτική Αρχή έχει συστηματικά επιδοθεί από τηνανάληψη των καθηκόντων της.\nΠαρά το γεγονός ότι πρώτιστη υποχρέωση αποτελούσε η ολοκλήρωση τωνέργων που είχαν ενταχθεί στην προηγούμενη προγραμματική περίοδο 2007-2015, ανελήφθησαν όλες οι απαραίτητες πρωτοβουλίες για την ωρίμανσηέργων προκειμένου αυτά να υποβληθούν για ένταξη στο νέο ΕΣΠΑ.\nΠροφανώς ο επικεφαλής της ΑΝΑΤΡΟΠΗΣ, για μία ακόμη φορά, φαίνεται ότιδεν κατανοεί αυτά που ψηφίζονται στο Δημοτικό Συμβούλιο, σχετικά με τιςεγκρίσεις μελετών και την υποβολής προτάσεων σε διάφορασυγχρηματοδοτούμενα προγράμματα, αλλά ούτε και τις ανακοινώσεις τηςΔιαχειριστικής Αρχής, η οποία στις 23/09/2016, (Α.Π. ΟΙΚ.3091), έδωσε στηνδημοσιότητα τα αποτελέσματα της αξιολόγησης των έργων πουυποβλήθηκαν για την Αναβάθμιση των Υποδομών Πρωτοβάθμιας –Δευτεροβάθμιας εκπαίδευσης, σύμφωνα με την οποία εντάχθηκαν πέντε (5)έργα σε όλη την Περιφέρεια Βορείου Αιγαίου.Τα έργα του Δήμου Σάμου, που αφορούν το 2ο Δημοτικό ΣχολείοΠόλεως Σάμου και το 2ο Γυμνάσιο Σάμου, απέσπασαν τις υψηλότερεςβαθμολογίες (24,9 και 24,4 αντίστοιχα), αποδεικνύοντας την σοβαρότητακαι την επιμέλεια με την οποία αντιμετωπίζονται τα θέματα, μακριά απότυμπανοκρουσίες και αλαλαγμούς. Άλλωστε αυτά αποτελούν χαρακτηριστικάόσων αποσκοπούν στην δημιουργία εντυπώσεων, λόγω απουσίας πραγματικούέργου.\n4. Το καταβαλλόμενο μίσθωμα στην Περιφερειακή Ενότητα Σάμου, για τηνστέγαση Υπηρεσιών του Δήμου, καταβάλλεται από το Υπουργείο Εσωτερικώνγια την στέγαση υπηρεσιών που με τον Καλλικράτη μεταφέρθηκαν στουςΔήμους. Συνεπώς, το καταβαλλόμενο μίσθωμα δεν επιβαρύνει τον Δήμο Σάμου,ο οποίος έχει μεριμνήσει για τον εξορθολογισμό της δαπάνης γιαεκμισθώσεις χώρων που ικανοποιούν, αποκλειστικά, το κοινωνικό συμφέρον,επιτυγχάνοντας μάλιστα μείωση αυτής κατά 20%.Με δεδομένη την αδυναμία του Δήμου να στεγάσει τις συγκεκριμένεςΥπηρεσίες σε ιδιόκτητο χώρο, το ερώτημα που προκύπτει είναι στηνπραγματικότητα εάν η ΑΝΑΤΡΟΠΗ επιθυμεί την μεταστέγαση των υπηρεσιώντου Δήμου σε κάποιο άλλο ακίνητο ιδιώτη.5. Οι πραγματικές οικονομικές δυνατότητες διαχείρισης και διάθεσηςπιστώσεων σε καμία περίπτωση δεν προκύπτουν σαν αποτέλεσμα διαίρεσηςτου συνολικού προϋπολογισμού του Δήμου με τον αριθμό των ημερών τουέτους. Ο προϋπολογισμός αποτελείται από διάφορους Κωδικούς ειδικής χρήσης καιοι πιστώσεις που εγγράφονται σε αυτούς αποτελούν στην συντριπτική τουςπλειοψηφία είτε ανελαστικές δαπάνες, είτε χρηματοδοτήσεις ειδικού σκοπού.Αδυνατούμε να πιστέψουμε ότι ύστερα από δύο έτη θητείας σαν ΔημοτικόςΣύμβουλος και ως αρχηγός Δημοτικής Παράταξης, ο επικεφαλής τηςΑΝΑΤΡΟΠΗΣ δεν έχει εμπεδώσει ότι οι δαπάνες για τις οποίες ουσιαστικά\nαποφασίζει το Δημοτικό Συμβούλιο ανέρχονται στο ύψος των 740.000,00 €ετησίως, όταν προ μόλις έξι ετών, το αντίστοιχο ποσό που έπαιρναν οιτέσσερις Καποδιστριακοί Δήμοι ανερχόταν στα 5.100.000,00€Κατανοούμε τον λόγο που η ΑΝΑΤΡΟΠΗ επιλέγει να πολιτευθεί με τον τρόποαυτό. Είναι απολύτως σύμφωνος με τις πρακτικές ενός παλαιοκομματικούσυστήματος που έφερε την χώρα στην σημερινή της κατάσταση. Είναι λυπηρό όμως, ότι τέτοιες πρακτικές υιοθετούνται από ένα νέο άνθρωπομε αποδεδειγμένη επιστημονική κατάρτιση και ευρεία αντίληψη. Τελικά αδικεί καιτον εαυτό του, και τους πολίτες που τον στήριξαν προσδοκώντας μια πραγματικά«νέα» αντίληψη και αντιμετώπιση των πραγμάτων.Είναι εξίσου λυπηρό, το ότι αποζητά να μην υπάρχει αντίλογος. Ο δημόσιοςλόγος προϋποθέτει, τουλάχιστον στην δημοκρατία, την αποδοχή διαλόγου και τηνέκφραση και άλλων απόψεων.Όποιος έχει όραμα και επιχειρήματα, αποζητά τον διάλογο, αφού αποτελείτον μοναδικό τρόπο επικοινωνίας, αξιολόγησης αλλά και εξειδίκευσης τουπρογραμματικού λόγου.Τέλος, θα θέλαμε να επισημάνουμε ότι η όποια επαγγελματική ενασχόλησηενός προσώπου, σε καμία περίπτωση δεν του αποστερεί την ιδιότητα του δημότημε το αναφαίρετο δικαίωμα να συμμετέχει σε δημόσιες συναθροίσεις και να εκθέτειεμπεριστατωμένα τις απόψεις του.\nΠροφανώς, ο επικεφαλής της ΑΝΑΤΡΟΠΗΣ αδυνατεί να κατανοήσει τααυτονόητα.


Σιβηρία: Κοριτσάκι 3 ετών επέζησε 11 μέρες στο δάσος! (βίντεο) | Pontos News\n12 Αύγουστος 2014, 12:10 - Τελευταία Ενημέρωση: 17 Οκτώβριος 2014, 16:26\nΣαν από θαύμα, ένα τρίχρονο κοριτσάκι κατόρθωσε να επιζήσει για 11 ολόκληρες ημέρες και νύχτες, σε ένα δάσος γεμάτο αρκούδες και λύκους.\nΗ μητέρα πίστεψε ότι κόρη και πατέρας ταξίδεψαν τελικά μαζί, ωστόσο όταν λίγες μέρες αργότερα κατέστη εφικτή η επικοινωνία του ζευγαριού, έντρομοι οι γονείς διαπίστωσαν ότι η Καρίνα είχε εξαφανιστεί.\nΑμέσως κινητοποιήθηκαν οι τοπικές αρχές και τελικά βρέθηκε η μικρή σώα και αβλαβής!\nΣύμφωνα με τους διασώστες, η μικρή Καρίνα τρεφόταν με μούρα, έπινε νερό από το ποτάμι και κοιμόταν σε ένα πρόχειρο κρεβάτι που είχε φτιάξει από χόρτα.\nΣημαντικό ρόλο στην επιβίωσή της έπαιξε το σκυλάκι της, το οποίο για 9 μέρες την κρατούσε ζεστή, καθώς στην Τάιγκα αυτή την εποχή, επικρατούν θερμοκρασίες γύρω στους 6 βαθμούς Κελσίου.\nΤις δύο τελευταίες ημέρες το κουτάβι εγκατέλειψε το τρίχρονο κοριτσάκι μόνο στο δάσος και επιστρέφοντας στο σπίτι, «έδειξε» στους διασώστες προς ποια κατεύθυνση πρέπει να συνεχίσουν τις έρευνές.\nΕκπρόσωπος της ομάδας διάσωσης της περιοχής δήλωσε σε ρωσικά μέσα ενημέρωσης ότι: «Εκείνη τη στιγμή χάσαμε τις ελπίδες μας, καθώς πιστεύαμε ότι αν η Καρίνα έμενε με το σκυλί, είχε έστω και λίγες ελπίδες να επιζήσει».\nΣύμφωνα με τα ρωσικά μέσα και τη Huffington Post, τελικά οι διασώστες με τη συνδρομή του σκύλου, εντόπισαν τα ίχνη του και δύο μέρες αργότερα, βρήκαν το 3χρονο κοριτσάκι.\nΗ Καρίνα είχε αρκετά σημάδια, από τσιμπήματα κουνουπιών και από τα αγκάθια που της γρατζουνούσαν τα πόδια, καθώς είχε χάσει τα παπούτσια της. Μεταφέρθηκε σε νοσοκομείο της περιοχής, ωστόσο παρά την περιπέτειά της, η υγεία της είναι σε σχετικά καλή κατάσταση και έχει πλήρη επίγνωση των γεγονότων.


Κίνα Κουρσάρι με κασμίρι και μάλλινο μαντήλι Κατασκευαστές\nDehong International Cashmere CO., LTD. [Ningxia,China] Είδος Επιχείρησης: Κατασκευαστής , Αλλα Main Mark: Ασία , Ευρώπη , Άλλες αγορές , Παγκόσμιος Εξαγωγέας: 51% - 60% certs: ISO14001, ISO9001, OHSAS18001 Περιγραφή: Μπλούζα κασμιρίου μασούρι,Κασμίρ & μάλλινο μαντήλι,Όμορφο κασκόλ κασκόλ\nΣπίτι > Προϊόντα > Κασκόλ κασκόλ > Κουρσάρι με κασμίρι και μάλλινο μαντήλι\nΚουρσάρι με κασμίρι και μάλλινο μαντήλι\n Κουρσάρι με κασμίρι και μάλλινο μαντήλι\nΑρ. μοντέλου: W1WC14207\nΜήκος: Κανονική μεγάλη\nΚάθε κασκόλ στοιβάζεται σαν μωρό με τακτοποιημένο τρόπο, απολαμβάνοντας τη φροντίδα ενός κουτιού δώρου, το οποίο καλύτερα μεταφέρει τις επιθυμίες σας. Δερμάτινη από κασμίρ υψηλής ποιότητας και αυστραλιανό μαλλί, το ζεστό χέρι φουλάρι αισθάνεται μαλακό και δεν είναι εύκολο pilling που έχει υψηλό λόγο κόστους / απόδοσης. Το χρώμα αυτού του μοντέλου κασκόλ είναι καθαρό και πολύχρωμο διαθέσιμο. Με την κομψή και έξυπνη τεχνολογία φούντας, μπορείτε να αναμίξετε διάφορα ρούχα τυχαία, έτσι ώστε να τροποποιήσετε καλύτερα την καμπύλη του λαιμού σας. Το μαντίλι είναι Μοντέρνο στυλ κασμίρ πλεκτό.\nΚασμιρίου εσώρουχα και κουβέρτα κασμιρίου,\nΚασκόλ Κασκόλ ,\nΜόδα στυλ κασμίρ πλεκτό,\nΚασκόλ Throw Blanket,\nΌνομα: Μαστίγια με κασμίρ και μάλλινο μαντήλι\nΠροδιαγραφές: 30 * 160 + 10 * 2 Βάρος: 124 g\nΧρώμα: κρεμ-λευκό / τριαντάφυλλο / καμηλοπλαστικό / μπλε καρφίτσα / γαλάζιο / γαλάζιο λίμνη\nΣυστατικό: 30% κασμίρ 70% μαλλί\nΚατηγορίες Προϊόντων : Κασκόλ κασκόλ\nΚαθαρό Κασκόλ Μάλλινο Μάλλινο Κασκόλ Επικοινωνήστε τώρα\nΜαύρο κασμίρι κασκόλ άκρη άκρη Επικοινωνήστε τώρα\nκασκόλ κασμιρίου ανδρών καρό πουκάμισο Επικοινωνήστε τώρα\nαρσενικό μάλλινο μαντίλι κασμιριού Επικοινωνήστε τώρα\nΜπλούζα κασμιρίου μασούρι , Κασμίρ & μάλλινο μαντήλι , Όμορφο κασκόλ κασκόλ , Μόδα κασμιρίου σάλι , Ωραία κασμιρίου σάλι , Μόδα κασμιρίου ζακάρ σάλι , Μπλε κασμιρίου μαντήλι μπλε , Ζακέτα κασμιρίου καστανιάς


Το «Παιδόραμα» στην ενορία Αγίου Δημητρίου Τσεραμιού : ΙΕΡΑ ΜΗΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ – HOLY DIOCESE OF MONEMVASIAS AND SPARTIS\nΒρίσκεστε: Αρχική / Featured / Το «Παιδόραμα» στην ενορία Αγίου Δημητρίου Τσεραμιού\nΤο «Παιδόραμα» στην ενορία Αγίου Δημητρίου Τσεραμιού\nΜια πολύ όμορφη επίσκεψη είχε το πρωί της Πέμπτης 11 Δεκεμβρίου 2014 η ενορία του Τσεραμιού. Συγκεκριμένα, τα παιδιά του Βρεφονηπιακού – Παιδικού Σταθμού και Νηπιαγωγείου «Παιδόραμα», των κυριών Ειρήνης Κοκκορού και Γιαννούλας Αγγελάκου, επισκέφθηκαν τον Ιερό Ναό του Αγίου Δημητρίου στο Τσεραμιό, για να συναντήσουν εκεί τον εφημέριο της ενορίας του Τσεραμιού π. Παναγιώτη Λάτση, ο οποίος και τους υποδέχθηκε με πολύ μεγάλη προσμονή και ανείπωτη χαρά. Τα παιδιά συνόδευε η κυρία Ειρήνη Κοκκορού μαζί με τη δασκάλα τους κυρία Κωνσταντίνα Ζάβρα.\nΣτη συνέχεια, αφού τους αντιπαρέβαλλε την εικόνα του Μεγάλου Βασιλείου με τον φουσκωτό «Αϊ Βασίλη» του εμπορίου, αναφέρθηκε (με διακριτικότητα και χωρίς να αποκαλύψει το… μεγάλο μυστικό των παιδικών μας χρόνων) τόσο στον βίο και τα χαρακτηριστικά του Αγίου και σημαντικού αυτού ιεράρχου της Εκκλησίας μας, του Μεγάλου Βασιλείου, όσο και στην ιστορία της ξενόφερτης αυτής και ροδοκόκκινης φιγούρας του Santa Claus.\nΣτο τέλος της συνάντησης αυτής και αφού ο π. Παναγιώτης, ρώτησε ένα – ένα τα παιδάκια, τι δώρο έχουν ζητήσει από τον Άγιο Βασίλειο, έψαλλαν όλοι μαζί τα χριστουγεννιάτικα παραδοσιακά κάλαντα και τα κάλαντα της Πρωτοχρονιάς, με τον εφημέριο του Τσεραμιού να προσφέρει ένα παιδικό βιβλίο με τον βίο του Αγίου Δημητρίου στη βιβλιοθήκη του σχολείου, καθώς και πορτοκαλάδες, γλυκίσματα και ζωγραφιές στις δασκάλες και στα παιδιά, ευχόμενος χρόνια πολλά και υγεία τόσο στα μικρά βλαστάρια μας, όσο και στις δασκάλες τους που καθημερινά και με περισσή αγάπη διαπλάθουν τον χαρακτήρα τους.\nΤέλος, μετά την αναμνηστική φωτογραφία μπροστά από τη φάτνη της ενορίας του Τσεραμιού, μικροί και μεγάλοι αναχώρησαν για το σχολείο τους γεμάτοι χαρά και ευτυχία για όσα είδαν και έμαθαν, αλλά κυρίως για όλα αυτά που έβαλαν μέσα στις αθώες, όμορφες και παιδικές ψυχές τους.\nΕκ της Ενορίας Αγίου Δημητρίου Τσεραμιού


Epirus Times: Πρέβεζα:Κατέληξε ο άνδρας που έπεσε στο κενό!\nΔεν τα κατάφερε ο ς άνδρας που έπεσε νωρίτερα στο κενό και τελικά υπέκυψε στα τραύματα του.\nΠαρά τις προσπάθειες των ιατρών, ο 42χρονό άνδρας έχασε τη ζωή του. Νεότερες πληροφορίες κάνουν λόγο για αυτοκτονία.\nΠαράλληλα το σωματείο εργαζομένων ΚΤΕΛ Πρέβεζας και οδηγών φορτηγών εκφράζει την βαθιά λύπη του για τον χαμό ενός συναδέλφου του και στέλνει την συμπαράσταση του στους οικείους του.


ΦιλοSόfa - Η ανάγκη γένεσης ενός νέου εθνικού οράματος\nΗ ανάγκη γένεσης ενός νέου εθνικού οράματος\nΤο 2021 που παρήλθε, ως έτος άρρηκτα συνδεδεμένο με την εθνική μας παλιγγενεσία, έχει μάλλον προσφέρει σε αρκετούς από εμάς μια ψυχική και εθνική ανάταση. Η επέτειος της συμπλήρωσης 200 χρόνων από την έναρξη της Ελληνικής Επανάστασης, ήταν πράγματι μια πρώτης τάξεως ευκαιρία για να εγκύψουμε στην ουσία του 1821 και να ανασύρουμε τις αξίες που μας καθόρισαν διαχρονικά, ανατρέχοντας σε κάποιες από τις πιο λαμπρές σελίδες της Ελληνικής Ιστορίας.\nΑντιθέτως όμως, το 2022 στο οποίο πορευόμαστε τώρα, συσχετίζεται με μία άλλη, μαύρη και θλιβερή επέτειο – αυτήν των 100 χρόνων από τη Μικρασιατική Καταστροφή. Κι ενώ γιορτάσαμε την επέτειο της αποτίναξης του τουρκικού ζυγού, ερχόμαστε ευθύς αμέσως αντιμέτωποι με τη σκληρή αλήθεια της προ αιώνος τραγωδίας στην «καθ΄ημάς Ανατολή», βιώνοντας έτσι τη μεταπήδηση από την υπερηφάνεια, στην απώλεια.\nΚαθώς λοιπόν τα έτη δίνουν τη σκυτάλη το ένα στο άλλο και η Ιστορία προχωρά χωρίς να μας αφήνει πολλά περιθώρια, συνειδητοποιούμε πως μας έλαχε να ζούμε σε μια περίοδο – μεταίχμιο δύο επετείων που αποτελούν σημαντικότατα ορόσημα στην εθνική μας ιστορία - η μια ως η αρχή της ενσάρκωσης της Μεγάλης Ιδέας και η άλλη ως το τραγικό της τέλος.\nΈτσι, τώρα είναι ίσως η καταλληλότερη στιγμή για να προβούμε σε μια συνολική ενδοσκόπηση, προκειμένου να “φωτίσουμε” και να εξοντώσουμε τις αιτίες που όλα αυτά τα χρόνια μας άφησαν μισούς.\nΤώρα ακριβώς, είναι η πλέον αρμόζουσα περίοδος για να προσδιορίσουμε σε εθνικό επίπεδο τους συλλογικούς μας στόχους και να οικοδομήσουμε ένα νέο όραμα, που τόσο έχουμε ανάγκη. Διότι όσο τα έθνη χρειάζονται το παρελθόν για να καλλιεργήσουν το αίσθημα του συν-ανήκειν και κατ’ επέκταση να επιβιώσουν, άλλο τόσο χρειάζονται ένα κοινό όραμα για το μέλλον που θα τους βοηθήσει, κατ’ επέκταση, να δημιουργήσουν.\nΕίναι, άρα, καιρός οι σημερινοί Έλληνες να αποφασίσουμε αν θέλουμε να πορευτούμε στον δρόμο της διακριτής ιστορικής μας παρουσίας ή στη στράτα της ανυπαρξίας. Και μπροστά στο δίστρατο αυτό, επιβάλλεται να αναστοχαστούμε τη συλλογική μας μοίρα και τις προτεραιότητές μας, για να μπορέσουμε να κλείσουμε τους κύκλους της δουλοπρέπειας και των “χαμένων ευκαιριών” και να δημιουργήσουμε ένα μέλλον “στο μπόι των ονείρων μας, στο μπόι των ανθρώπων”.\nΠροτού όμως σχεδιάσουμε τα επόμενα βήματα, οφείλουμε πρώτα να λύσουμε το καίριο πρόβλημα της ολοκληρωτικής μας απομάκρυνσης από τις αξίες και την ουσία (ή την πεμπτουσία) του Ελληνισμού, αφού ως ελληνική κοινωνία έχουμε σήμερα απεμπολήσει τα θεμελιώδη στοιχεία που όριζαν την ταυτοτική μας αντίληψη παλαιόθεν. Ας μην ξεχνάμε, άλλωστε, πως η Ελληνικότητα συνίσταται κυρίως στον τρόπο με τον οποίο ιεραρχήσαμε τις προτεραιότητες και τους στόχους μας ως σύνολο, για να πορευτούμε ανά τους αιώνες.\nΜε άλλα λόγια, για να έχουμε μέλλον, πρέπει να εγκύψουμε πρώτα στο παρελθόν. Να φροντίσουμε να επανεύρουμε τα κοιτάσματα της εθνικής και ιστορικής μας συνείδησης, με τα όσα αυτά συνεπάγονται. Να συνειδητοποιήσουμε την κοσμοσυστημική ιδεολογία του Ελληνισμού, που όπως σημειώνει ο Ελύτης, «δεν είναι παρά ένας τρόπος να βλέπεις και να αισθάνεσαι τα πράγματα».\nΕν τέλει, το 2022 μπορεί να λειτουργήσει για εμάς διττά: Ως σημείο αναφοράς του παρελθόντος, αλλά και ως αφορμή θεώρησης ενός κοινού μέλλοντος. Ως «κλειδί», δηλαδή, για την υιοθέτηση μιας άλλης νοοτροπίας και ενός νέου, συλλογικού οράματος που θα καταστεί ικανό να μας βγάλει, ως λαό, από την αγωνία της καθημερινής ατομικής επιβίωσης και να μας εμπνεύσει ανησυχίες βαθύτερες· που θα μας ωθήσει στο να ολοκληρώσουμε έστω πολιτισμικά, αυτό που δεν μπορέσαμε να ολοκληρώσουμε εδαφικά, χαράσσοντας τις πτυχές μιας νέας, ηθικής επανάστασης, με ορίζοντες από την Κερύνεια μέχρι τη Μικρασία…


Τρίτη 29η Μαΐου 1453, λίγο πριν δύσει ο ήλιος, η «Πόλις» ψυχορραγεί. Ο θάνατος πλανιέται παντού. Στα μισογκρεμισμένα τείχη οι τελευταίοι ηρωικοί πολεμιστές κείνται νεκροί. Άπαντες ανεξαρτήτως φύλου και ηλικίας, δολοφονούνται, κακοποιούνται, ατιμάζονται και εξανδραποδίζονται «οὐαὶ τοῖς ἡττημένοις(αλλοίμονο στους ηττημένους)». Παντού ακούγονται κραυγές, θρήνοι και αλαλαγμοί, ο πυρετός της μάχης έχει ξυπνήσει τα πιο ζωώδη ένστικτα. Σπίτια λεηλατημένα, έπιπλα ρούχα, ιερά σκεύη διασκορπισμένα. «Θέλω μονάχα τα τείχη και τα κτίρια, όλα τα άλλα δικά σας», είπε στους πολεμιστές του, ο Μωάμεθ ο Β΄. Επί τριήμερο τα στίφη των επιτιθέμενων, αφιονισμένοι από τα λάφυρα και μεθυσμένοι από την νίκη, έχουν πέσει σαν όρνεα στο νεκρό κορμί της «Πόλεως».\nΣουλτάνος και αρχηγός των τουρκικών δυνάμεων ήταν ο εικοσιενός χρονών Μωάμεθ Β΄, ο οποίος έμεινε στην ιστορία ως Πορθητής. Σε ηλικία 12 χρονών ανήλθε για πρώτη φορά στον θρόνο μετά την παραίτηση του πατέρα του Μουράτ Β΄. Μετά δύο χρόνια ο πατέρας του επανήλθε στον θρόνο, τον οποίο διατήρησε μέχρι το θάνατό του το 1451, οπότε ο Μωάμεθ ανέλαβε πάλι την εξουσία.


ΜΥΣΤΡΑΣ | Παλαιολόγεια 2019 παρουσία του Προέδρου της Δημοκρατίας - Πελοποννησιακό Πρακτορείο Ειδήσεων\nΜΥΣΤΡΑΣ | Παλαιολόγεια 2019 παρουσία του Προέδρου της Δημοκρατίας\nΠαρουσία του Προέδρου της Δημοκρατίας κ. Προκόπη Παυλόπουλου κορυφώθηκαν στον Μυστρά τα "Παλαιολόγεια", εκδηλώσεις μνήμης και τιμής γαι την συμπλήρωση των 565 χρόνων από την άλωση της Κωνσταντινούπολης, οι οποίες τελούσαν και φέτος υπό την αιγίδα της Προεδρίας της Δημοκρατίας.\nΣτον Μητροπολιτικό Ναό του Αγίου Δημητρίου στον Μυστρά, παρουσία του Προέδρου της Δημοκρατίας τελέσθηκε Αρχιερατική Θεία Λειτουργία, προεξάρχοντος του Σεβασμιωτάτου Μητροπολίτη Μονεμβασίας και Σπάρτης κ. Ευσταθίου.\nΣτις εκδηλώσεις παραβρέθηκαν, μεταξύ άλλων, ο Υπουργός Αγροτικής Ανάπτυξης και Τροφίμων και Βουλευτής Λακωνίας κ. Σταύρος Αραχωβίτης, ο Βουλευτής Λακωνίας κ. Αθανάσιος Δαβάκης, ο Περιφερειάρχης Πελοποννήσου κ. Πέτρος Τατούλης, η Αντιπεριφερειάρχης Λακωνίας κ. Τζανετέα, πολλοί περιφερειακοί και δημοτικοί σύμβουλοι καθώς επίσης πλήθος κόσμου.\nΤελευταία τροποποίηση στις Πέμπτη, 30 Μαΐου 2019 14:28\n« Η Πελοποννησιακή Συμμαχία είναι και θα μείνει μακριά από συμφέροντα και καθεστωτικές λογικές Πέτρος Τατούλης: "Την Κυριακή κερδίζουμε και αυτήν την μάχη - Ψηφίζουμε ΜΟΝΟ για την ΠΕΛΟΠΟΝΝΗΣΟ" »


Ο φιλοξενούμενος Άγιος Φανούριος | el Romio\nαπό Ρωμηός 27 Αυγούστου 2021, 12:49 μμ\nΕις τους καθ’ ημάς χρόνους, όσοι επικαλούνται τον Άγιον Φανούριον, οφείλουν να λέγουν: «Θεός σχωρέσ’ την μητέρα του Αγίου Φανουρίου! Θεός σχωρέσ’ την!» Η σύμπτωσις μαρτυρεί απλώς πόσον κοινή είναι η προς την μητέρα φιλοστοργία, και εις τους Αγίους και εις τα τέρατα. (Αλλά Παπαδιαμάντης ΓΟΥΤΟΥ ΓΟΥΠΑΤΟΥ)\nΌταν ήμουν μικρός θυμάμαι πως σχεδόν όλα τα καλοκαιριάτικα μεσημέρια το έσκαγα από το σπίτι στο χωριό και συναντιόμουν με όλα τα άλλα τα παιδιά στην καμάρα που είχε δροσιά και καταστρώναμε το σχέδιο.\nΟι άλλοι, οι μεγάλοι, από νωρίς μέσα στη λάβα του μεσημεριού, ήταν ήδη σε ένα από τα αναρίθμητα μικρά μανιάτικα ξωκκλήσια και ξεχορτάριαζαν τις μικρές αυλές και ασβέστωναν με την ψυχή τους, να μοσχοβολήσει η γειτονιά γιορτή.\nΕμείς με τα κοφίνια για τους άρτους, έπρεπε να τραβήξουμε για τις απάνω ρούγες εκεί που τα βασιλικά σταυρολούλουδα και οι καλοκαιρινοί κατηφέδες περίμεναν καρτερικά την δική τους σειρά, να γίνουν αγιασμένοι, πλέκοντας ευωδιαστό στεφάνι στον Άγιο της ημέρας.\nΕίχαμε και ένα εκκλησάκι στο χωριό που οι μεγάλοι το λέγανε: Αη Χαραλάμπη, μα εγώ πάντα το έλεγα Άγιο Φανούριο και οι μεγάλοι με διόρθωναν μα εγώ πάντα έτσι θα το λέω και ας με συγχωρέσει του Φλεβάρη ο αγαπημένος Άγιος.\nΓιατί όσα χρόνια και αν περάσουν, πάντα θα θυμάμαι αυτό το πανηγύρι των ψυχών, που στήνονταν εκεί κάθε χρόνο στα τέλη του Αυγούστου και μείς τα παιδιά που ήδη είχαμε κάπως αδιόρατα αρχίσει να μελαγχολούμε με το φευγιό της καλοκαιρινής ξεγνοιασιάς, ευχαριστούσαμε ενδόμυχα τον Άη Φανούρη που έκανε το θαύμα του μαζεύοντας στη χάρη του ένα χωριό ολάκερο και τόσα μοσχομύριστα ταψιά, σκεπασμένα με τα πιο λευκά δαντελωτά κι ας μην είχε δικό του εκκλησάκι και ας τον φιλοξενούσε χρόνια τώρα κάποιος άλλος.\nΤώρα στα 40 μου έχω ένα όνειρο που κάθε χρόνο στις 27του μήνα της Παναγιάς ,θερμαίνεται όλο και πιότερο, αντικρύζοντας τα βλέμματα των θυγατέρων μου όταν καμαρώνουν μπρος την πίτα που φτιάξανε στον Άγιο ,όταν ξαναατενίζω τις δώδεκα παραστάσεις του μαρτυρίου του μια μια με τον Άγιο να αναδύει πίστη ακλόνητη, φρόνημα μαρτυρικό και Αγάπη για τον Χριστό και όλα τα παιδιά Του.\nΝα φτιάξουμε ένα μικρό εκκλησάκι στην χάρη του Αγίου , με αυλή που να χωρά όλα τα γλυκά τάματα των πιστών και υπέροχα απλοϊκών ανθρώπων, που του ζητούν να τους φανερώσει από το πιο μικρό και ασήμαντο αντικείμενο, μέχρι το πιο πολύτιμο αγαθό της ζωής μας, την ελπίδα της σωτηρίας ,την σιγουριά της αιωνιότητας.\n(Απόσπασμα από το βιβλίο:» Πόσα χωράνε σε ένα Αμήν» εκδ. Πρόμαχος Ορθοδοξίας)\nΆγιος ΦανούριοςεκκλησάκιΝώντας Σκοπετέας


Γ. Μεσσάρης: ΠΩΣ ΝΑ ΓΙΝΟΥΝ ΕΠΕΝΔΥΣΕΙΣ ΜΕ ΤΕΤΟΙΑ ΧΑΛΙΑ: Ελλάδα, ο τέλειος αυτόχειρας!\nYou are here: Πρωτοσέλιδο ΡΟΗ ΕΙΔΗΣΕΩΝ ΑΝ.ΚΟΙΝΟ Γ. Μεσσάρης: ΠΩΣ ΝΑ ΓΙΝΟΥΝ ΕΠΕΝΔΥΣΕΙΣ ΜΕ ΤΕΤΟΙΑ ΧΑΛΙΑ: Ελλάδα, ο τέλειος αυτόχειρας!\nΤρίτη, 24 Σεπτέμβριος 2019 15:46\nΤελευταίο εξοργιστικό παράδειγμα είναι ο ΦΕΚ 16ΑΑΠ / 5-2-2019 που υποτίθεται ότι καθορίζει νέες ζώνες για τα νέα ξενοδοχεία. Το μόνο, όμως, που κάνει είναι να δημιουργεί σύγχυση και να βάζει φρένο σε νέα έργα αφού οι παρεχόμενοι χάρτες δεν είναι σαφείς.\nΟ νόμος αυτός ψηφίστηκε σχεδόν στα κρυφά και έγινε γνωστός σε αρκετές (από ότι γνωρίζω) Πολεοδομίες με εγκυκλίους που έφτασαν με καθυστέρηση μηνών!\nΝομικοί και μηχανικοί (δημόσιοι υπάλληλοι και ιδιώτες) αγνοούσαν την ύπαρξη του νόμου που χαρακτηρίζεται αντισυνταγματικός γιατί:\n•Δεν έγιναν οι δέουσες διαβουλεύσεις,\n•Παρότι σημαντικός για τον επενδυτικό σχεδιασμό των επιχειρήσεων δεν κοινοποιήθηκε έγκαιρα και επαρκώς στους διάφορους φορείς,\n•Δεν προβλέπει μεταβατική περίοδο,\n•Δεν δίνει απαντήσεις σε πολλά κρίσιμα θέματα όπως «τι γίνεται όταν ένα γήπεδο τέμνεται από τη νοητή γραμμή διαχωρισμού των ζωνών;» οι οποίες τονίζω είναι συγκεχυμένες.\nΟ νόμος αυτός είναι επιεικώς απαράδεκτος και αντίκειται στα συμφέροντα της ίδιας της Ελλάδας. Πρόκειται για ένα νομοθετικό ακροβατισμό που έχει θέσει σε κίνδυνο κατάρρευσης πολλές εταιρίες σε όλη τη χώρα και σίγουρα θα αποθαρρύνει τις ξένες επενδύσεις γιατί δημιουργεί ένα απίστευτο κλίμα αβεβαιότητας.\nΘα πρέπει η νέα κυβέρνηση να αφουγκραστεί τις ανησυχίες και την αγωνία των εταιριών που ήδη επένδυσαν μεγάλα ποσά παίρνοντας λανθασμένες πληροφορίες από τις αρμόδιες κρατικές υπηρεσίες και σήμερα δεν μπορούν να προχωρήσουν στην υλοποίηση των σχεδίων τους.\nΑς εφαρμοστεί τουλάχιστον το αυτονόητο, αυτό που ισχύει σε όλες τις πολιτισμένες χώρες, η μεταβατική περίοδος.\nΠρέπει επίσης να γίνει μνεία στο εδάφιο ΣΤ του άρθρου 11 και πιο συγκεκριμένα στην παράγραφο 3 του εν λόγω ΦΕΚ που αναφέρει ότι δίνει κατευθύνσεις όσον αφορά την ελάχιστη απαιτούμενη επιφάνεια του γηπέδου για ξενοδοχεία 3 και πλέον αστέρων. Η ερμηνεία της λέξης «κατεύθυνση» δεν σημαίνει «υποχρεωτικός κανόνας».\nΣημειώνεται τέλος, ότι ακόμα και σήμερα οι υπάρχοντες χάρτες δεν δίνουν με σαφήνεια τα όρια των ζωνών με αποτέλεσμα να μη γνωρίζει ο καθένας σε ποια ζώνη βρίσκεται το ακίνητό του! Αυτό και μόνο καθιστά το νόμο ΜΗ εφαρμόσιμο!\nΞένος ανταποκριτής - Παραγωγός ντοκιμαντέρ\nΥ.Γ.: Για να μην παραβώ τη δημοσιογραφική δεοντολογία, προσθέτω ότι και εγώ, ως εκπρόσωπος/διαχειριστής εταιρίας ομογενών της Αυστραλίας, έχω υποστεί τις συνέπειες του απερίγραπτου αυτού νομοθετικού αλαλούμ!\nΕστάλη στην ΟΔΥΣΣΕΙΑ, 24/9/2019 #ODUSSEIA #ODYSSEIA


Αρχική σελίδα Αστραφτερή κουζίνα Αφρός που εξουδετερώνει τις δυσάρεστες οσμές\nΑφρός που εξουδετερώνει τις δυσάρεστες οσμές\nΓιατί θα το αγαπήσετε: για την άμεση αποδέσμευση\nτων χεριών σας από την δυσάρεστη οσμή.\nΑγαπάμε να μαγειρεύουμε, να ψήνουμε, να τηγανίζουμε και να μαγειρεύουμε στον ατμό. Αγαπάμε και τις μυρωδιές, αλλά μόνο τις όμορφες. Ως εκ τούτου, ένα από τα πιο σημαντικά προϊόντα για εμάς είναι ο αφρός, χάρη στον οποίο από τα χέρια μας εξαφανίζονται οι δυσάρεστες μυρωδιές: σκόρδου, κρεμμυδιού, ψαριών, μπαγιάτικων λαχανικών, ζώων. Κάθε φορά που βουτάμε τα χέρια μας στον παχύ, κρεμώδη αφρό, απελευθερωνόμαστε από τις επίμονες οσμές για να απολαμβάνουμε τα αρώματα των νόστιμων πιάτων χωρίς εμπόδια.\nΤι το κάνει να φροντίζει τόσο εξαιρετικά τα χέρια σας: χρησιμοποιούμε απαλά καθαριστικά. Μας ενδιαφέρει η σωστή ενυδάτωση και η απαλότητα των χεριών σας. Η ειδική φόρμουλα περιποίησης χεριών hand care που αναπτύξαμε συνδυάζει το εκχύλισμα βαμβακιού και τους πολυσακχαρίτες από το περουβιανό φυτό tara (Caesalpinia spinosa).\nΤι θα σας εξασφαλίσει περισσότερη ασφάλεια: πριν αυτός ο αφρός βρεθεί στα χέρια σας, υποβλήθηκε σε μια σειρά λεπτομερών εξετάσεων, συμπεριλαμβανομένης της δερματολογικής δοκιμής που επιβεβαιώνει την ανεκτικότητα του δέρματος σε αυτό. Τα αρωματικά έλαια που χρησιμοποιούμε δεν περιέχουν αλλεργιογόνα, σύμφωνα με τα πρότυπα της IFRA (International Fragrance Association). Έχουμε φροντίσει για όλα αυτά, επειδή η ικανοποίησή σας έχει μεγάλη σημασία για εμάς.\nΤι ακόμη έχουμε φροντίσει: το φυσιολογικό pH του αφρού.\nΤι θα σας εκπλήξει ευχάριστα σε αυτό: ο αφρός απομακρύνει αποτελεσματικά από το δέρμα τον αποχρωματισμό των λαχανικών και των φρούτων (τεύτλων, καρότων, μούρων).\nΤι μοσχοβολάει τόσο όμορφα: φρέσκιες πράσινες νότες, λευκά άνθη και ζουμερά εσπεριδοειδή.\nΝότα κεφαλής: περγαμόντο, λεμόνι, πράσινες νότες\nΝότα καρδιάς: τσάι, λευκά άνθη, φραγκοστάφυλο\nΝότα βάθους: μόσχος, τριαντάφυλλο, γιασεμί\nΕίναι τόσο αποτελεσματικό διότι περιέχει [συστατικά]:\nAqua, Cocamidopropyl Betaine, Glycerin, Coco-Glucoside, Glyceryl Oleate, Parfum, Polyquaternium-7, Sodium Cocoyl Sarcosinate, Cocamide DEA, Tetrasodium EDTA, Hydrolyzed Caesalpinia Spinosa Gum, Caesalpinia Spinosa Gum, Gossypium Herbaceum Seed Extract, Polysorbate 20, Citric Acid, Potassium Sorbate, Sodium Benzoate, CI 45100.\nΣημαντικό όχι μόνο για τους οικολόγους: η φόρμουλα του αφρού είναι βιοδιασπώμενη και η συσκευασία του είναι ανακυκλώσιμη. Κατά την δημιουργία του αφρού μας δεν υπέφερε κανένα ζώο.


Συμβουλές που σώζουν ζωές (μέρος δεύτερον) - Ιατρικά Νέα\nΠοτέ δεν μπορούμε να γνωρίζουμε πότε θα βρεθούμε σε μια επικίνδυνη κατάσταση που η ζωή μας ή κάποιου άλλου ανθρώπου που βρίσκεται δίπλα μας θα βρίσκεται σε κίνδυνο. Αυτό που μπορούμε να γνωρίζουμε όμως, είναι οι παρακάτω πληροφορίες που θα μπορούσαν να αποδειχθούν σωτήριες.\nΈχετε αντιισταμινικά μαζί σας όταν πηγαίνετε σε κάποιο νέο μέρος\nΠοτέ δεν ξέρετε πότε θα συναντήσετε κάτι στο οποίο δεν γνωρίζατε ότι είστε αλλεργικοί, ειδικά αν κάνετε κάμπινγκ ή πεζοπορία.\nΑν σας μαχαιρώσουν ή καρφωθείτε από αντικείμενο, αφήστε το στη θέση του\nΤραβώντας προς τα έξω ένα αντικείμενο που έχει τρυπήσει το σώμα σας, αυξάνεται η αιμορραγία. Προσπαθήστε να καλύψει την πληγή και να κάνετε ό, τι μπορείτε για να σταματήσει η αιμορραγία, μέχρι να βρείτε ένα γιατρό.\nΌταν «πετάτε» έχετε το νου σας κατά την απογείωση και προσγείωση\nΤα περισσότερα αεροπορικά δυστυχήματα (περίπου το 80%) συμβαίνουν τα τρία πρώτα λεπτά μετά την απογείωση ή τα οκτώ λεπτά πριν από την προσγείωση. Μείνετε συγκεντρωμένοι το κρίσιμο διάστημα, εντοπίστε τις εξόδους κινδύνου και μην χρησιμοποιείτε τα ακουστικά σας.\nΟι περισσότεροι θάνατοι σε πυρκαγιές προκαλούνται από την εισπνοή καπνού, όχι από εγκαύματα\nΜείνετε χαμηλά για να μην αναπνέετε πολύ καπνό, ο οποίος ανεβαίνει προς τα επάνω.\nΑν πάθετε κάτι σε δημόσιο χώρο, ζητήστε βοήθεια μόνο από έναν\nΌταν υπάρχουν πολλοί άνθρωποι και μια κατάσταση έκτακτης ανάγκης, συχνά κανένας δεν βοηθάει γιατί περιμένουν από κάποιον άλλον να επέμβει. Αν μπορείτε να φωνάξετε βοήθεια, απευθυνθείτε σε κάποιον συγκεκριμένα για να σας βοηθήσει, μην φωνάζετε απλά «βοήθεια».\nΑν χαθείτε στην εξοχή, προσπαθήστε να βρείτε ένα φράχτη ή ρέμα\nΤο ρέμα κυλάει πάντα προς τα κάτω και φτάνει σε ένα μεγαλύτερο ποτάμι ή ένα σώμα νερού – έτσι θα μπορέσετε να προσανατολισθείτε. Ένας φράκτης οδηγεί σχεδόν πάντα σε ένα δρόμο ή ένα κτίσμα.\nΧρησιμοποιήστε έξυπνα τα προφυλακτικά\nΠέρα από αντισυλληπτική δράση, τα προφυλακτικά μπορούν να χρησιμοποιηθούν για να αποθηκεύσετε σημαντικές ποσότητες νερού – έως και τρία λίτρα χωράνε σε ένα προφυλακτικό. Μπορείτε επίσης να τα χρησιμοποιήσετε για να προφυλάξετε πολύτιμα αντικείμενα από το νερό και την υγρασία, όπως σπίρτα ή το κινητό σας.\n[πρώτες βοήθειες], [χρηστικά]


Μείωση 3,8% σημείωσε ο τζίρος της βιομηχανίας τον Ιούνιο του τρέχοντος έτους σε σύγκριση με το ίδιο διάστημα πέρυσι, εξαιτίας, μεταξύ άλλων, της συρρίκνωσης του κύκλου εργασιών σε επιμέρους τομείς του κλάδου, όπως είναι η μεταποίηση αλλά και τα ορυχεία - λατομεία.\nTo δωδεκάμηνο Ιουλίου 2019 - Ιουνίου 2020 ο μέσος γενικός δείκτης μειώθηκε 7,7% σε σχέση με τον αντίστοιχο δείκτη του 12μήνου Ιουλίου 2018 - Ιουνίου 2019, έναντι αύξησης 5,7% που σημειώθηκε από τη σύγκριση των αντίστοιχων προηγούμενων δωδεκαμήνων.\nΟπως καταδεικνύουν τα στοιχεία της ΕΛΣΤΑΤ, η μείωση του τζίρου της βιομηχανίας τον φετινό Ιούνιο σε σχέση με πέρυσι προήλθε αρχικά από τις μεταβολές του κύκλου εργασιών σε επιμέρους τομείς της βιομηχανίας. Ενδεικτικά, διψήφια μείωση (28,8%) σημείωσε ο δείκτης κύκλου εργασιών των ορυχείων - λατομείων, ενώ συρρίκνωση κατά 3,4% παρουσίασε ο αντίστοιχος δείκτης που αφορά τον τομέα της μεταποίησης. Ισχυρότερο πλήγμα δέχθηκε ο τζίρος των κλάδων ποτοποιίας, κατασκευής ειδών ένδυσης, παραγωγής βασικών μετάλλων κ.λπ. Επιπλέον, κατά 2,2% μειώθηκε ο δείκτης κύκλου εργασιών της εγχώριας αγοράς και κατά 6,7% ο αντίστοιχος δείκτης που αφορά την εξωτερική αγορά.


URL Ιστότοπου: http://www.grammoustianoi.gr\nPreGame Γ.Σ. ΠΡΟΣΟΤΣΑΝΗΣ - ΑΡΗΣ ΦΤΕΛΙΑΣ\nΓ.Σ. ΠΡΟΣΟΤΣΑΝΗΣ - ΑΡΗΣ ΦΤΕΛΙΑΣ\n(αύριο Σάββατο 5/10/2013 στις 4:30μ.μ. στο «Γεώργιος Μακρής»)\nΜπορεί για κάποιους οι αριθμοί να μην παίζουν μπάλα, αλλά δεν μπορείς να παραβλέψεις κάποιες αλληλουχίες που σε οδηγούν τις περισσότερες φορές σε ασφαλή συμπεράσματα, όταν κι όπου εμπλέκονται αυτοί. Η Προσοτσάνη αποδείχθηκε δυστυχώς…συνεπής στο ραντεβού της με την ήττα στο 1ο ματς που παίζει άμα τον αποκλεισμό της στο κύπελλο την τελευταία δεκαετία κι έτσι υποχρεώθηκε στο 1ο «κίτρινο» φύλλο αγώνα (για να δανειστούμε τη φράση από το μπάσκετ), όπου εκεί ναι, οι αριθμοί συνήθως δείχνουν και τον τελικό νικητή.\nΤο 1-0 στη Χωριστή διέκοψε το σερί τριών αγώνων χωρίς ήττα από την έναρξη του πρωταθλήματος, θα μπορούσε όμως κάλλιστα να μη συμβεί ποτέ αυτό, αν ο Χριστιανίδης στεκόταν πιο τυχερός στη φάση του δοκαριού ή πολύ περισσότερο αν ο Κερασίδης απλά έβρισκε την μπάλα πάνω στη γραμμή τέρματος στα «χασομέρια» του ματς.\nΑπό την άλλη, η Φτελιά που υποδεχόταν το Περιθώρι έμεινε κι αυτή χωρίς βαθμό στο γήπεδό της, γνωρίζοντας τη 2η ήττα εκεί σε ισάριθμα ματς, με τον Ατρόμητο να είναι η μοναδική ομάδα φέτος στην Α’ ΕΠΣ Δράμας όπου έχει φέρει μέχρι στιγμής τέσσερα «διπλά»!!! Δύο νίκες μακριά από το γήπεδό του και δύο ήττες στο λεκανοπέδιο.\nΛΙΓΟΙ ΑΛΛΑ…ΠΑΘΙΑΣΜΕΝΟΙ ΓΙΑ ΤΟ ΤΡΙΠΟΝΤΟ\nΑυτά για να σας βάλουμε στο κλίμα του αυριανού ματς, το οποίο αν και είναι νωρίς χαρακτηρίζεται οριακό τόσο για την Προσοτσάνη, όσο και για τη Φτελιά. Οι δύο τεχνικοί Γιώργος Λάλας και Σπύρος Φιλίππου επιθυμούν όσο τίποτα άλλο την επιστροφή στις νίκες για την ομάδα του ο καθένας, καθώς οποιοδήποτε άλλο αποτέλεσμα θα τους αφήσει εν μέσω μίνι κρίσης και βέβαια θα υποχωρήσουν κι άλλο στο βαθμολογικό πίνακα. Αν κάναμε copy-paste την αντίστοιχη παράγραφο του προηγούμενου pregame όσον αφορά στο θέμα των τραυματιών, δε θα άλλαζε απολύτως τίποτε, απεναντίας τα προβλήματα για τον 47χρονο τεχνικό αντί να μειώνονται μεγαλώνουν. Μπορεί ο Κερασίδης να μπήκε στο τελευταίο 25λεπτο και να έκανε αισθητή την παρουσία του παρά τη χαμένη ευκαιρία στο φινάλε με τη Χωριστή, ωστόσο θα λείψει αυτό το Σάββατο λόγω…κοινωνικής υποχρέωσης, «δένοντας» ακόμα περισσότερο τα χέρια του προπονητή του. Οι Γιάννης Σαμαράς & Στέλιος Φερφέρης ανεβάζουν καθημερινά ρυθμούς, όμως είναι ανέτοιμοι και δε θα ρισκαριστεί η συμμετοχή τους με κίνδυνο να χάσουν μεγαλύτερο διάστημα σε πιθανή υποτροπή σε γάμπα και προσαγωγό αντίστοιχα. Πάντα εκτός πλάνων παραμένουν οι Μάκης Παλτζίδης & Γιώργος Μουράτης, όσο κι ο τιμωρημένος Δημήτρης Καλαϊτζής (επιστρέφει ανήμερα της ονομαστικής του γιορτής στο Περιθώρι) για την κόκκινη στο ματς του κυπέλλου, που μόνο «πληγές» άφησε εν τέλει στο στρατόπεδο της Προσοτσάνης. Οι φιλοξενούμενοι έρχονται στο «Γεώργιος Μακρής» πρωτίστως για να μη χάσουν κι αν καταφέρουν να φύγουν με μεγαλύτερο από την ισοπαλία βαθμολογικό όφελος, θα έχουν ρεφάρει στο έπακρο την εντός έδρας ήττα από τον Ατρόμητο. Ο Σπύρος Φιλίππου θα έχει για 3ο σερί ματς εκτός του βασικό του τερματοφύλακα Παγκάκη, που αποβλήθηκε στο Βώλακα, ενώ άλλες απουσίες δεν έχουν αναφερθεί για τον 36χρονο τεχνικό.\nΑΔΕΡΦΙΚΗ ΥΠΟΘΕΣΗ ΤΟ ΓΚΟΛ\nΑπό το Σάββατο 9 Οκτωβρίου του 1999 όταν πρωτοσυναντήθηκαν Προσοτσάνη και Φτελιά, μεσολάβησαν άλλα 7 ματς με τη μερίδα του λέοντος συντριπτικά να είναι με την πλευρά των «κυανόλευκων», ωστόσο αξιοσημείωτο είναι το γεγονός πως τα 10 από τα 19 γκολ της Προσοτσάνης έχουν ένα κοινό παρονομαστή: τα αδέρφια Κερασίδη. Έξι σημείωσε ο 33χρονος Λευτέρης κι άλλα τέσσερα ο κατά 2 χρόνια μεγαλύτερος αδερφός του Φώτης και μόνο στην ισοπαλία με 1-1 στις 16/02/2002 δε βρήκε κάποιος από τους δύο δίχτυα. Στα υπόλοιπα επτά πανηγύρισαν από ένα τουλάχιστον γκολ, δίνοντας ως επί το πλείστον νίκες στην ομάδα τους. Από τους εν ενεργεία «κυανόλευκους» ωστόσο καλή…σχέση με τα δίχτυα της Φτελιάς διατηρούν τόσο ο Σαμαράς (3) όσο κι ο Φερφέρης (2), ενώ κι ο άτυχος της φετινής σεζόν Παλτζίδης έχει σημειώσει γκολ απέναντι στους «κιτρινόμαυρους». Τέλος, κι ο νυν γενικός αρχηγός της Προσοτσάνης Στέφανος Παναγιωτίδης σκόραρε στο παρελθόν απέναντι στον Άρη!\n14 ΧΡΟΝΙΑ ΧΩΡΙΣ ΗΤΤΑ\nΤο 1ο ραντεβού Προσοτσάνης και Φτελιάς ήταν στο τότε Εθνικό Στάδιο και νυν «Γεώργιος Μακρής» όπως προαναφέραμε στις 9 Οκτωβρίου 1999 κι αποτελεί τη μοναδική νίκη του Άρη επί των «κυανόλευκων» σε σύνολο 8 αγώνων. 14 χρόνια παρά 4 ημέρες λοιπόν τοποθετείται η μία και μοναδική νίκη της Φτελιάς, η οποία έκτοτε έχει γνωρίσει ανεξαρτήτου έδρας 6 ήττες, παραχωρώντας και μία ισοπαλία (1-1) τη σεζόν 2001-2002. Το 75% των αγώνων στο «Γεώργιος Μακρής» έχουν διεξαχθεί νωρίς στο πρωτάθλημα και δη το μήνα Οκτώβριο, όπου πέρα από το «διπλό» της σεζόν 1999-2000 η Προσοτσάνη επικράτησε και στα δύο που έγιναν το 10ο μήνα του έτους. Το αυριανό είναι πάλι Οκτώβριο και μένει να δούμε αν θα συνεχιστεί το καλό σερί της Προσοτσάνης ή αν ο Άρης δει το χρώμα της νίκης απέναντι στο συγκρότημα του Γιώργου Λάλα. Οι απαντήσεις εκεί λίγο πριν τις 6:30μ.μ., εμείς όμως θα σας παραθέσουμε ως συνήθως τα παιχνίδια που έχουν προηγηθεί στο παρελθόν με γηπεδούχο την Προσοτσάνη:\nΣάβ. 09/10/1999/6η: 1-2 (Κερασίδης Λ. το «κυανόλευκο»γκολ),\nΣάβ. 20/10/2001/8η: 4-2 (43ο & 54ο Φερφέρης Στ., 50ό Κιουρτίδης, 80ό Κερασίδης Φ. / 56ο Τσιλεπώνης, 81ο Ποιμενίδης Κ. Αντ.),\nΣάβ. 18/01/2003/17η: 3-2 (58ο Σαμαράς, 71ο Παναγιωτίδης, 88ο Κερασίδης Φ. / 31ο Τόντρι Μ., 60ό Βοεβόδας) στο ουδέτερο του Μοναστηρακίου λόγω τιμωρίας της Προσοτσάνης &\nΣάβ. 11/10/2003/5η: 1-0 (16ο Κερασίδης Λ.).\nΑπό το αρχειακό υλικό που κρατάμε εδώ και 25 χρόνια με μεράκι, ανασύραμε ένα ακόμα στοιχείο που έχει να κάνει με την ημερομηνία διεξαγωγής του αυριανού ματς. 5 Οκτωβρίου η Προσοτσάνη αγωνίστηκε άλλες δύο φορές με απολογισμό μία νίκη και μία ισοπαλία, δίνοντας και τα δύο παιχνίδια μακριά από την έδρα της. Πιο αναλυτικά:\n1991-1992/4η αγωνιστική: Νευροκόπι – Προσοτσάνη 1-1 (Κονταξής Στρ. το γκολ των φιλοξενούμενων) &\n2002-2003/5η αγωνιστική: Κουδούνια – Προσοτσάνη 1-4 (19ο & 48ο Κερασίδης Φ., 61ο Σαμαράς, 71ο Κερασίδης Λ. / 66ο Αθανασιάδης).\nΙδανική περίπτωση anytime σκόρερ θα αποτελούσε ο Λευτέρης Κερασίδης, που σκοράρει σχεδόν πάντα με τη Φτελιά, βρίσκει δίχτυα στις 5 Οκτωβρίου, «χρωστάει» κι ένα γκολ από το περασμένο Σάββατο για να…εξιλεωθεί, αλλά ας όψεται η…βάφτιση!!!\nΑΛΛΟ ΜΑΤΣ ΤΟ ΦΙΛΙΚΟ, ΑΛΛΟ ΤΟ ΑΥΡΙΑΝΟ\nΠροσοτσάνη & Φτελιά τέθηκαν αντιμέτωπες και κατά τη διάρκεια της καλοκαιρινής τους προετοιμασίας πάλι στο «Γεώργιος Μακρής», με τους «κυανόλευκους» να επικρατούν άνετα με σκορ 4-1 (12ο Καλαϊτζής, 25ο Ρούσσος, 65ο & 87ο Τσακμακίδης / 62ο Σαββίδης Σ.), παρουσία περίπου 100 φιλάθλων στις 10 Αυγούστου.\nΓια την ιστορία οι συνθέσεις των δύο ομάδων:\nΠΡΟΣΟΤΣΑΝΗ (Γιώργος Λάλας): Καρίπης (68ο Γεωργιάδης Γ.), Σαμαράς (78ο Ιακωβίδης), Πετρόπουλος, Μουράτης (60ό Δόβρος), Αστερίου, Παπαμιχαήλ, Φερφέρης (66ο Μανλής), Γεωργιάδης Κ. (81ο Καΐσης), Καλαϊτζής (20ό Ρούσσος – 70ό Σταυριαννίδης), Χριστιανίδης (75ο Καρακάσης), Τσακμακίδης.\nΦΤΕΛΙΑ (Σπύρος Φιλίππου): Παγκάκης (46ο Παύλου), Γελαδάρης (60ό Βίτο Λόμιτζε – 81ο Δαλαλάς), Φερσιζίδης Περ. (46ο Μίλο), Κεσίδης, Κοπαράνης (46ο Νότας), Χριστοφυλλάκης (76ο Μαρινίδης), Πατσούκης (60ό Σαββίδης Γ.), Φιλιππίδης (46ο Κονσούλια), Σαββίδης Σ. (78ο Χατζηβίλτσιου), Πούλιος (68ο Μπάμιατζης), Φερσιζίδης Γ. (46ο Ιωαννίδης).\nΠριν από λίγη ώρα έγινε ο ορισμός της διαιτητικής τριάδας του ματς με τον κ. Γεωργιτσόπουλο Γεώργιο να είναι αυτός που θα δώσει το εναρκτήριο σφύριγμα, έχοντας βοηθούς τον κ. Δηλγεράκη Αθανάσιο & την κα Λαφαζάνη Μαρία, όλοι τους από την ΕΠΣ Δράμας.\nΠΗΓΗ: prosotsanifc.gr (Γραφείο Τύπου ΓΣΠ)\nΟρφέας Χωριστής - Γ.Σ. Προσοτσάνης 1-0. Τα αποτελέσματα και η Βαθμολογία της Α' ΕΠΣ Δράμας\nΑ’ ΕΠΣ Δράμας ~ 4η ΑΓΩΝΙΣΤΙΚΗ\nΣΑΒΒΑΤΟ 28 ΣΕΠΤΕΜΒΡΙΟΥ 2013 ~ 4:30μ.μ.\nΔημοτικό Γήπεδο Χωριστής\nΟΡΦΕΑΣ ΧΩΡΙΣΤΗΣ – Γ.Σ. ΠΡΟΣΟΤΣΑΝΗΣ 1 – 0\n1η ήττα διά ποδός Αραμπατζή\nΗ άτυπη παράδοση που θέλει την Προσοτσάνη μετά από αποκλεισμό στο κύπελλο να χάνει κατά κόρον και το επόμενο ματς πρωταθλήματος ήρθε να επιβεβαιωθεί και στο σημερινό (σ.σ. προχθεσινό) αγώνα στη Χωριστή απέναντι στον τοπικό Ορφέα. Το γκολ του πρώην «κυανόλευκου» (2008-2009, 26/1) Σάκη Αραμπατζή (43ο) ήταν και το μοναδικό της αναμέτρησης, η οποία διεξήχθη κάτω από ιδανικές καιρικές και γηπεδικές συνθήκες παρουσία περίπου 200 φιλάθλων.\nΠριν το ματς της 4ης αγωνιστική Χωριστή και Προσοτσάνη «έτρεχαν» ένα αήττητο σερί από την αρχή του πρωταθλήματος, ωστόσο μετά το τελευταίο σφύριγμα του άριστου κ. Κοτσάνη οι γηπεδούχοι του Δημήτρη Παπαδόπουλου όχι μόνο συνέχισαν αυτό (το σερί), αλλά προσπέρασαν στη βαθμολογία την αντίπαλό τους. Ο Γιώργος Λάλας ρίχνοντας μεγάλο βάρος στη ανάκτηση της ψυχολογίας των παικτών του μετά την ήττα-αποκλεισμό από το ΓΣ Δόξα Δράμας, γνώριζε εξ αρχής ότι οι λύσεις ήταν περιορισμένες ως προς τον καταρτισμό της 11άδας, πόσω μάλλον για όποιες διορθωτικές κινήσεις χρειαζόταν κατά τη διάρκειά του κι εφόσον αυτό πήγαινε «στραβά». Ενώ όλα έδειχναν ότι το ημίχρονο θα έκλεινε χωρίς γκολ, οι γηπεδούχοι εκμεταλλεύτηκαν στο έπακρο τα διαδοχικά λάθη της Προσοτσάνης και πήραν πρωτοπορία στο σκορ, κρατώντας σχετικά εύκολα το τρίποντο, δεχόμενοι πίεση μόνο στο τελευταίο 20λεπτο μαζί με τις καθυστερήσεις. Εκεί πάντως είχαν και την τύχη σύμμαχο, μιας κι ο Χριστιανίδης σημάδεψε το δοκάρι (75ο) κι ο Κερασίδης φοβήθηκε περισσότερο να μη…συγκρουστεί μ’ αυτό στη φάση του αγώνα (93ο) κι ενώ οι φίλοι της Προσοτσάνης έμειναν με το «γκολ» στα χείλη, όντας έτοιμοι να πανηγυρίσουν το 1-1. Αυτό δεν έγινε ποτέ και στην επόμενη φάση ο «άρχοντας» του αγώνα σφύριξε για τελευταία φορά, με τους παίκτες του Ορφέα να επιβραβεύονται με το ζεστό χειροκρότημα των φιλάθλων τους που είδαν τη Χωριστή να «σκαρφαλώνει» στην 3η θέση του βαθμολογικού πίνακα.\nΑπό βαθιά μπαλιά του Χριστιανίδη στο 7ο λεπτό ο Ρούσσος με κακή τοποθέτηση σώματος σούταρε εν κινήσει στην εξωτερική πλευρά των διχτύων και στο 25’ σε φάση διαρκείας στα καρέ του Μαυρίδη ο Χριστιανίδης σουτάρει άσχημα, στην πορεία της μπάλας ο Δόβρος κοντρολάρει κι αποφεύγει τον αντίπαλό του, όμως ο Καρίπης με το σώμα παραχωρεί το κόρνερ κι ενώ αυτή είχε πορεία προς τα δίχτυα.\nΜεγάλη ευκαιρία για τους γηπεδούχους στο 34ο με το μακρινό ψηλοκρεμαστό σουτ του Παπαεμμανουήλ αναγκάζει τον Καρίπη να οριζοντιώσει το σώμα του και κάτω από το αριστερό του «παραθυράκι» να διώξει σε κόρνερ.\nΤο 1-0 που έκρινε και το νικητή της αναμέτρησης έγινε στο 43’: ο λάθη επί λαθών στο μισό του γηπέδου προς την περιοχή της Προσοτσάνης, με τον Ιωσηφίδη να βρίσκει στην «καρδιά» της άμυνας τον Αραμπατζή που στάθηκε όρθιος παρά την πίεση του Καλαϊτζίδη και με πλασέ νίκησε τον Καρίπη.\nΚάθετη του Τζιρίτη στο 50ό και διαγώνιο σουτ του Παρασκευά Γ. μπλοκάρει σταθερά ο Καρίπης και με τη συμπλήρωση μίας ώρας αγώνα ίδιοι πρωταγωνιστές με την ίδια κατάληξη. Στο 75ο λεπτό ο Χριστιανίδης βλέπει το μακρινό φάουλ που ανέλαβε να εκτελέσει να στέλνει την μπάλα και με την προσπάθεια του Μαυρίδη στο οριζόντιο δοκάρι κι εν συνεχεία σε ανεκμετάλλευτο κόρνερ, ενώ δευτερόλεπτα πριν τη συμπλήρωση των 90 λεπτών ο Καρίπης κρατάει την Προσοτσάνη στο ματς, όταν αντιδράει σωτήρια σε κοντινό πλασέ του Μελισσίδη, μετά από αδράνεια στην άμυνα των φιλοξενούμενων.\nΤελευταία φάση στο ματς στο 93’ – και τι φάση – για την ομάδα του Γιώργου Λάλα που όμως δεν είχε ευτυχή κατάληξη: ο Πετρόπουλος από δεξιά εκτέλεσε το κόρνερ στο β’ δοκάρι, ο Αστερίου με το κεφάλι την έστειλε παράλληλα προς τη γραμμή τέρματος κι ενώ όλοι οι αμυνόμενοι ήταν εξουδετερωμένοι ο Κερασίδης για χιλιοστά στην κυριολεξία δεν πρόλαβε να τη στείλει στα ανυπεράσπιστα δίχτυα!!!\nΆρχοντας του αγώνα ο κ. Κοτσάνης Κωνσταντίνος (Βάντσης Ιωάννης & Τσακίρης Κωνσταντίνος οι βοηθοί του) της ΕΠΣ Δράμας.\nΧΩΡΙΣΤΗ (Δημήτρης Παπαδόπουλος): 1.Μαυρίδης, 2. Τζιρίτης, 3. Παπαεμμανουήλ, 4. Παπαδόπουλος, 5. Παρασκευάς Χαρ., 6. Ιωσηφίδης (76ο Καρυπίδης Γ.), 7. Περσιανλής, 8. Αραμπατζής (89ο Δημητριάδης), 9. Παρασκευάς Γ., 10. Συμεωνίδης (81ο Μελισσίδης), 11. Καρίπης.\nΠΡΟΣΟΤΣΑΝΗ (Γιώργος Λάλας): 1.Καρίπης, 2. Μανλής (86ο Σταυριαννίδης), 3. Πετρόπουλος, 4. Παπαμιχαήλ, 5. Αστερίου, 6. Γεωργιάδης, 7. Δόβρος (65ο Σταυριαννίδης), 8. Τσακμακίδης, 9. Ρούσσος, 10. Χριστιανίδης, 11. Καλαϊτζίδης.\nΣυνοπτικά τα αποτελέσματα της 4ης αγωνιστικής έχουν ως εξής:\nΦωτολίβος – Αργυρούπολη 3 – 0 ά. αγ.\nΔοξάτο – Βώλακας 7 – 1 (10ο Κωνσταντινίδης, 35ο & 91ο Ιωαννίδης, 49ο Θεοφανίδης, 59ο Μυστρίδης, 62ο & 65ο Πολυχρονίδης / 90ό Μαρίγκος)\nΚαλλίφυτος – Καλαμπάκι 2 – 2 (25ο Σαββίδης, 60ό Μίγας / 68ο Κλόκερι, 92ο Καπτέλι)\nΦτελιά – Περιθώρι 0 – 2 (48ο Χότζα, 88ο Ζιμπίδης)\nΝευροκόπι – Ξηροπόταμος 4 – 1 (21ο Οικονομίδης, 37ο Αγάπωβ, 65ο Σπυρίδης, 77ο Ξανθόπουλος / 82ο Κωνσταντινίδης)\nΧωριστή – Προσοτσάνη 1 – 0 (43ο Αραμπατζής)\nΠανδραμαϊκός – Αμπελόκηποι 3 – 1 (25ο & 40ό πέν. Κωταΐδης, 75ο Μελίδης / 60ό Χαραλαμπίδης)\nΜοναστηράκι – Άγιος Αθανάσιος 1 – 1 (67ο Παναγιώτου / 15ο Ρονάλντο)\nØ Η βαθμολογία μετά την ολοκλήρωση της 4ης αγωνιστικής έχει ως εξής:\nΗ Αργυρούπολη έχει αποχωρήσει από το πρωτάθλημα και κάθε παιχνίδι εφ’ εξής θα το χάνει με σκορ 3-0.\nΤο επόμενο Σάββατο (05-10-2013 και ώρα 4:30μ.μ.) θα διεξαχθεί η 5η αγωνιστική που περιλαμβάνει τα κάτωθι παιχνίδια:\nΚαλαμπάκι – Φωτολίβος\nΠεριθώρι – Δοξάτο\nΞηροπόταμος – Καλλίφυτος\nΠροσοτσάνη – Φτελιά\nΑμπελόκηποι – Νευροκόπι\nΆγιος Αθανάσιος – Χωριστή\nΠανδραμαϊκός – Μοναστηράκι\nπηγή:prosotsanifc.gr (Γραφείο Τύπου Γ.Σ.Π.)\n29η Σεπτεμβρίου Ημέρα Μνήμης στην Προσοτσάνη για τα Θύματα του Βούλγαρου κατακτητή\nΤην 29η Σεπτεμβρίου 1941, όταν η Ευρώπη όλη στέναζε κάτω απο την φασιστική μπότα κι ο κόσμος όλος ένιωθε άμεσα τον κίνδυνο του φασιστικού ολοκληρωτισμού, οι υπόδουλοι κάτοικοι της Προσοτσάνης, με αυταπάρνηση και αυτοθυσίακαι με κίνδυνο της ζωής της δικής τους και των οικογενειών τους επαναστάτησαν κατά του Βούλγαρου κατακτητή.\nΉταν μια πράξη αυταπάρνησης και ηρωϊσμού, ήταν το ξεκίνημα του αγώνα της ένοπλης Εθνικής Αντίστασης κατά του Άξονα του 3ου Ράιχ.\nΑπό την Προσοτσάνη ξεκίνησε την ημέρα εκείνη ο αγώνας της Ένοπλης Εθνικής Αντίστασης για να επεκταθεί σύντομα σʼ όλη την Ελληνική επικράτεια αλλα και στα υπόδουλα κράτη της Ευρώπης.\nΗ ηρωϊκή αυτή πράξη των κατοίκων της Προσοτσάνης, η πράξη θυσίας και αυταπάρνησης στο βωμό της λευτεριάς, το ξεκίνημα του αγώνα της ένοπλης Εθνικής Αντίστασης κατά του Άξονα του 3ου Ραϊχ με την καθοριστική θετική συμβολή στην νικηφόρο έκβαση του Β΄Παγκοσμίου Πολέμου, που αναγνωρίστηκε από όλες τις συμμαχικές δυνάμεις και μόνο στο Πανελλήνιο παραμένει ουσιαστικά άγνωστη, ΕΠΙΒΑΛΛΕΤΑΙ να καταγραφεί στο ΠΑΝΘΕΟ των Ελληνικών Αγώνων και να τις αποδοθεί δημόσια προβολή και αναγνώριση.\nΟ Δήμος Προσοτσάνης σαν ελάχιστο φόρο τιμής στη μεγάλη αυτη προσφορά και θυσία των συμπατριωτών του, με ομόφωνη απόφαση του Δημοτικού του Συμβουλίου καθιέρωσε την ημέρα της 29ης Σεπτεμβρίου 1941 ως ημέρα Δημόσιας Εθνικής Εορτής για την Προσοτσάνη.\nΠηγή: Δήμος Προσοτσάνης\nΠροσοτσάνη - Μοναστηράκι 2-0. Όλα τα αποτελέσματα της 3ης αγωνιστικής της Α' ΕΠΣ Δράμας\nΑ’ ΕΠΣ Δράμας ~ 3η ΑΓΩΝΙΣΤΙΚΗ\nΣΑΒΒΑΤΟ 21 ΣΕΠΤΕΜΒΡΙΟΥ 2013 ~ 5μ.μ.\nΓ.Σ. ΠΡΟΣΟΤΣΑΝΗΣ – ΚΕΡΑΥΝΟΣ ΜΟΝΑΣΤΗΡΑΚΙΟΥ 2 – 0\nΜε τις απουσίες να έχουν χτυπήσει «κόκκινο», καθώς στις γνωστές εδώ και καιρό των Παλτζίδη-Μουράτη ήρθαν να προστεθούν αυτές των Κερασίδη-Σαμαρά που δεν κατάφεραν να δώσουν το παρών, αλλά και του προβλήματος της ύστατης στιγμής να ακούει στο όνομα Φερφέρης, ο Γιώργος Λάλας είχε να ανταπεξέλθει ένα…βουνό! Με 11 ετοιμοπόλεμους παίκτες συν όλη την belle époque στον πάγκο, τα πλάνα του ήταν συγκεκριμένα: πίεση από το 1ο κιόλας λεπτό και υπομονή μέχρι να έρθει η ευκαιρία για το γκολ, αλλά και ιδιαίτερη προσοχή στις αντεπιθέσεις του Μοναστηρακίου. Το σχέδιό του τηρήθηκε κατά γράμμα, μιας και μετά από ένα κάκιστο α’ μέρος, όπου οι 22 ποδοσφαιριστές κυριολεκτικά κοίμισαν τους 250 περίπου φιλάθλους στο «Γεώργιος Μακρής» η Προσοτσάνη στην επανάληψη μπήκε εμφανώς βελτιωμένη και πιο φρέσκια. Η προειδοποιητική βολή ήρθε με το δοκάρι (55ο Καλαϊτζής) και το σκορ άνοιξε ένα λεπτό μετά τη συμπλήρωση μίας ώρας παιχνιδιού (61ο Ρούσσος).\nΤο παιχνίδι μοιραία απόκτησε μια άγρια ομορφιά με την μπάλα να παίζει πάνω-κάτω στα δύο καρέ: οι φιλοξενούμενοι του Τάκη Στάμογλου πίεσαν για την ισοφάριση αλλά ο Καρίπης όποτε χρειάστηκε ήταν εκεί για να κρατήσει το «μηδέν» και λίγο πριν μπούμε στο 90ό λεπτό οι γηπεδούχοι «κλείδωσαν» το 2ο τρίποντο στη σεζόν και ισάριθμο στην έδρα τους (89ο Χριστιανίδης). Στις καθυστερήσεις του ματς οι νικητές έμειναν στην ίδια φάση με 9 (!!!) παίκτες στον αγωνιστικό χώρο καθώς αποβλήθηκαν για διαμαρτυρίες προς τον κ. Παρασκευούδη οι Αστερίου (94ο) & Χριστιανίδης (95ο).\nΔίκαιη πέρα για πέρα η νίκη των «κυανόλευκων», οι οποίοι απέδειξαν με την εμφάνισή τους πως έχουν παρόν κυρίως όμως μέλλον κι ας έλειπαν από τον αγωνιστικό χώρο οι συνολικά 1880 επίσημες συμμετοχές των προαναφερθέντων στον πρόλογο 5 σωματοφυλάκων τους.\nΣουτ φάουλ του Χριστιανίδη περνάει την μπάλα πάνω από το πολυπρόσωπο ανθρώπινο τείχος του Μοναστηρακίου, ελάχιστα όμως άουτ κι από το δεξί δοκάρι του Μητρούση στο 6ο λεπτό της αναμέτρησης.\nΜε τον ίδιο τρόπο απειλούν οι φιλοξενούμενοι, όταν στο 31ο λεπτό ο Κανελλόπουλος με «γέμισμα» από το χώρο του κέντρου σημαδεύει το κεφάλι του Κιάκου, που νικάει στον αέρα τον Πετρόπουλο, όμως ο Καρίπης αν και φάνηκε σε 1ο χρόνο να αιφνιδιάζεται μπλόκαρε σταθερά την μπάλα.\nΣτο 10ο λεπτό της επανάληψης ο Καλαϊτζής δέχεται στη γωνία της περιοχής την πάσα του Πετρόπουλου, επιχειρεί τη σέντρα-σουτ με την μπάλα να σταματάει στο οριζόντιο δοκάρι της εστίας του Μοναστηρακίου.\nΤο σκορ άνοιξε ωστόσο έξι λεπτά αργότερα: ήταν το 61 όταν για 1η φορά ο Τσακμακίδης μπόρεσε να κάνει μία από τις γνωστές του κούρσες από αριστερά δεχόμενος την μπάλα από το βολέ του Καρίπη, πέρασε στο σπριντ τον προσωπικό του αντίπαλο και την κατάλληλη στιγμή σέρβιρε με παράλληλη συρτή σέντρα το έτοιμο γκολ στο Ρούσσο, με τον τελευταίο το μόνο που είχε να κάνει ήταν να τη σπρώξει στα ανυπεράσπιστα δίχτυα…1-0.\nΟργανωμένη αντεπίθεση των «κυανόλευκων» στο 74ο λεπτό με το Χριστιανίδη να συνδυάζεται με το κεφάλι με τον Τσακμακίδη, πάσα στον επερχόμενο στο ύψος της περιοχής Δόβρο που για λίγο αστοχεί στο συρτό δυνατό πλασέ που επιχειρεί εν κινήσει.\nΣτο 75ο λεπτό ο Λουκάς Θ. Άγγελος φέρνει με φάουλ την μπάλα στην καρδιά της άμυνας της Προσοτσάνης, ο Παπαμιχαήλ χάνει τον προωθημένο Καλογήρου που στη συνέχεια νικιέται στην κεφαλιά από τον Καρίπη που παραχωρεί σχεδόν πάνω στη γραμμή το κόρνερ. Στην εξέλιξη της φάσης η μπάλα δεν απομακρύνεται όπως πρέπει από την άμυνα των γηπεδούχων, ο Κανελλόπουλος σουτάρει άψυχα πάνω όμως στον Καμίδη σε θέση φορ, πάλι όμως ο Καρίπης είναι στη σωστή θέση και με επέμβαση στην αριστερή του γωνία την μπλοκάρει σταθερά.\n10 λεπτά πριν το φινάλε ο Κανελλόπουλος δεν απομακρύνει σωστά, με πείσμα ο Χριστιανίδης διεκδικεί την μπάλα και επιχειρεί εναέριο σουτ που βρίσκει σε ετοιμότητα το Μητρούση.\nΔιαγώνιο σουτ του Παναγιώτου έπειτα από βαθιά μπαλιά ακριβείας του Κιάκου στο 85ο λεπτό, ο Καρίπης μπλοκάρει σταθερά κι αυτή τη φορά, ενώ στο 87 το μακρινό σουτ του Πετρόπουλου αναγκάζει το Μητρούση με το δεξί χέρι και με υπερένταση να παραχωρήσει το κόρνερ.\nΤο τελικό 2-0 διαμορφώθηκε στο 89ο λεπτό: ένα γκολ που ανήκει στο Δόβρο, με την τρελή κούρσα που ξεκίνησε 15 μέτρα κάτω από το χώρο του κέντρου περνώντας όποιον βρήκε στο διάβα του και την κατάλληλη στιγμή σηκώνοντας το κεφάλι είδε στο 2ο δοκάρι το Χριστιανίδη με τον Οχυριώτη άσσο απλά να τη στέλνει στα δίχτυα, ανοίγοντας ταυτόχρονα το προσωπικό του λογαριασμό ερχόμενος από τον περσινό πρωταθλητή Ακρίτα Νευροκοπίου ως 1ος σκόρερ του με 19 τέρματα.\nΣτις καθυστερήσεις οι γηπεδούχοι έμειναν διαδοχικά με 9 παίκτες, όταν αντίκρισαν την κόκκινη κάρτα στην ίδια φάση σε ένα φάουλ στη συμβολή της γραμμής της περιοχής μ’ αυτή του άουτ, τόσο ο Αστερίου (η 1η στο 44ο λεπτό) όσο κι ο Χριστιανίδης (και οι δύο στο ίδιο λεπτό) για διαμαρτυρία.\nΟ άρχοντας του αγώνα ο κ. Παρασκευούδης Νίκος (Αθανασίου Στέργιος & Μαλανδρής Γιώργος οι βοηθοί του) της ΕΠΣ Δράμας.\nΠΡΟΣΟΤΣΑΝΗ (Γιώργος Λάλας): 1.Καρίπης, 2. Ρούσσος (89ο Μανλής), 3. Πετρόπουλος, 4. Παπαμιχαήλ, 5. Αστερίου, 6. Γεωργιάδης Κώστας, 7. Καλαϊτζής, 8. Δόβρος, 9. Τσακμακίδης, 10. Χριστιανίδης, 11. Καλαϊτζίδης.\nΜΟΝΑΣΤΗΡΑΚΙ (Τάκης Στάμογλου): 1.Μητρούσης Γιώργος, 2. Παπαγεωργίου, 3. Κανελλόπουλος, 4. Καλογήρου, 5. Σαλονικίδης (λ.τρ. 60ό Καραγκιοζίδης), 6. Καμίδης, 7. Λουκάς Ν. Άγγελος, 8. Λουκάς Θ. Άγγελος, 9. Κέρας (68ο Παναγιώτου Χρήστος), 10. Κιάκος, 11. Ξυγιντζής (81ο Μητρούσης Σάκης).\nΣυνοπτικά τα αποτελέσματα της 3ης αγωνιστικής έχουν ως εξής:\nΑργυρούπολη – Δοξάτο 0 – 3 ά. αγ.\nΦωτολίβος – Καλλίφυτος 2 – 4 (60ό Χαρέμι, 82ο πέν. Ταβουλτσίδης / 13ο Ουζούνης, 22ο Μίγας, 36ο Μωϋσιάδης, 52ο Φεστερίδης)\nΒώλακας – Φτελιά 1 – 1 (65ο Μίρκου Ι. / 51ο Χριστοφυλλάκης)\nΚαλαμπάκι – Νευροκόπι 3 – 1 (14ο Σίντος, 32ο & 46ο Μαυροβασίλης / 20ό πέν. Αντ. Βασιλειάδης)\nΠεριθώρι – Χωριστή 0 – 1 (13ο Συμεωνίδης)\nΞηροπόταμος – Πανδραμαϊκός 0 – 0\nΠροσοτσάνη – Μοναστηράκι 2 – 0 (61ο Ρούσσος, 89ο Χριστιανίδης)\nΆγιος Αθανάσιος – Αμπελόκηποι 0 – 0\nΗ βαθμολογία μετά την ολοκλήρωση της 3ης αγωνιστικής έχει ως εξής:\nΗ Αργυρούπολη παραιτήθηκε από το πρωτάθλημα και κάθε παιχνίδι της εφ’ εξής θα το χάνει με σκορ 3-0.\nΤο επόμενο Σάββατο (28-09-2013 και ώρα 4:30μ.μ.) θα διεξαχθεί η 4η αγωνιστική που περιλαμβάνει τα κάτωθι παιχνίδια:\nΔοξάτο – Βώλακας\nΚαλλίφυτος – Καλαμπάκι\nΦτελιά – Περιθώρι\nΝευροκόπι – Ξηροπόταμος\nΧωριστή – Προσοτσάνη\nΠανδραμαϊκός – Αμπελόκηποι\nΜοναστηράκι – Άγιος Αθανάσιος\nπηγή: www.prosotsanifc.gr (Γραφείο Τύπου Γ.Σ.Π.)\nPreGame Γ.Σ.ΠΡΟΣΟΤΣΑΝΗΣ - ΚΕΡΑΥΝΟΣ ΜΟΝΑΣΤΗΡΑΚΙΟΥ\nΓ.Σ. ΠΡΟΣΟΤΣΑΝΗΣ – ΚΕΡΑΥΝΟΣ ΜΟΝΑΣΤΗΡΑΚΙΟΥ\n(αύριο Σάββατο 21/09/2013 στις 5μ.μ. στο «Γεώργιος Μακρής»)\nΜε το πρωτάθλημα της Α’ ΕΠΣ Δράμας να μπαίνει πλέον στην 3η του «στροφή» οι 15 μονομάχοι σιγά σιγά αποκτούν ρυθμό και οι παίκτες έχουν όπως λέμε «παιχνίδια» στα πόδια τους και σταδιακά θα αρχίσει να ξεχωρίζει η ήρα από το στάχυ, μιας και λογικό είναι κάποιες ομάδες να φλερτάρουν συνεχώς με τις πρώτες θέσεις κι άλλες να παλεύουν για την αποφυγή του υποβιβασμού.\nΒέβαια είναι πολύ νωρίς να μιλάμε για φαβορί κι αουτσάιντερ, όμως αγώνα τον αγώνα, Σάββατο το Σάββατο «χτίζεις» με τα υλικά που διαθέτεις προσπαθώντας να υλοποιήσεις το στόχο που έχεις θέσει εξ αρχής. Για την Προσοτσάνη του Γιώργου Λάλα και των τεσσάρων βαθμών μετά τις δύο πρώτες αγωνιστικές, η επιστροφή στο «Γεώργιος Μακρής» για την αναμέτρηση απέναντι στο Μοναστηράκι έχει ένα και μόνο απώτερο σκοπό: την επιστροφή στις νίκες.\nΤο 3-3 μέσα στο «Δ. Κραχτίδης» με τις τάσεις αυτοκτονίας που εμφάνισαν επί χόρτου οι «κυανόλευκοι», επιτρέποντας τους αντιπάλους τους να πετύχουν μια επική ανατροπή σε διάστημα 11 λεπτών, ανήκει στο παρελθόν κι όπως τόνισε ο 47χρονος τεχνικός της Προσοτσάνης «κρατάμε τα όποια θετικά βγάλαμε στον αγωνιστικό χώρο και δουλέψαμε πάνω στα αρνητικά ούτως ώστε να εξαλειφθούν χρόνο με το χρόνο ει δυνατόν κι από αύριο», σημειώνοντάς εκτός των άλλων πως «από τους εκάστοτε διαιτητές απαιτούμε σεβασμό και τίποτα παραπάνω, γιατί αυτή η ομάδα με την εν γένει της συμπεριφορά εντός κι εκτός αγωνιστικών τον έχει κερδίσει με κόπο όλα αυτά τα χρόνια».\nΟ Κεραυνός Μοναστηρακίου έρχεται κι αυτός από…γκέλα μιας και πέταξε στον κάλαθο των αχρήστων το μεγάλο διπλό μέσα στο Βώλακα, χάνοντας στο 1ο εντός έδρας ματς της σεζόν από το Περιθώρι και βρίσκεται μαζί με άλλες 7 ομάδες στους 3 βαθμούς. Σίγουρα θα ψάξει πρωτίστως να μην χάσει στη δύσκολη έδρα της Προσοτσάνης, προσπαθώντας να πάει το ρυθμό του ματς σε χαμηλό τέμπο.\nΤα προβλήματα για το Γιώργο Λάλα εστιάζονται στους δύο πιο έμπειρους παίκτες της ομάδας και δη τους Γιάννη Σαμαρά και Λευτέρη Κερασίδη. Μπορεί και οι δύο να ήταν στην αποστολή του πρόσφατου αγώνα στους Αμπελόκηπους, ωστόσο προφυλάχθηκαν για να μπορέσουν να δώσουν το παρών στο αυριανό ματς. Ακολούθησαν θεραπεία και τρέξιμο σε πιο χαλαρό ρυθμό από τους υπόλοιπους συμπαίκτες τους, εικάζεται όμως πως θα είναι σε θέση να βοηθήσουν ανά πάσα στιγμή κι όποτε τους ζητηθεί είτε ξεκινώντας στην αρχική 11άδα είτε ερχόμενοι από τον πάγκο.\nΜΙΑ ΦΟΡΑ ΚΑΘΕ 11 ΧΡΟΝΙΑ\nΟύτε ένα ούτε δύο αλλά 702 επίσημα ματς έχει δώσει η Προσοτσάνη από το 1988 σε πρωτάθλημα Α’ & Β’ ΕΠΣ Δράμας, Δ’ & Γ’ Εθνικής αλλά και κυπέλλου, μόλις δύο ωστόσο στην αυριανή ημερομηνία κι αυτό μάλιστα συμβαίνει με ευλαβική ακρίβεια 11 ετών μεταξύ των αγώνων αυτών. Το θετικό για το συγκρότημα του Γιώργου Λάλα είναι πως 21 Σεπτεμβρίου μετράει ισάριθμες νίκες και μένει να διαπιστώσουμε αν κι αύριο επεκταθεί αυτό το σερί. Πάμε όμως να θυμηθούμε τα δύο προηγούμενα ματς που έγιναν ανήμερα της αυριανής αναμέτρησης.\nΣάββατο 21-09-1991/2η: Προσοτσάνη – Ξηροπόταμος 3-2 (Τζώρτζης, Στογιάννης & Ιωαννίδης Κ. τα γκολ των νικητών) &\nΣάββατο 21-09-2002/3η: Κύργια – Προσοτσάνη 0-1 (53ο Κερασίδης Φ.).\nΜΕ ΟΔΗΓΟ ΤΟ ΦΙΛΙΚΟ ΤΟΥ ΑΥΓΟΥΣΤΟΥ…\nΟι δύο ομάδες δεν είναι άγνωστες μεταξύ τους κι ας έχουν να βρεθούν αντιμέτωπες σε επίσημο ματς από τα μέσα Μαρτίου του 2003 και στο νικηφόρο πέρασμα των «κυανόλευκων» από το Μοναστηράκι με σκορ 3-1 (13ο Κερασίδης Λ, 68ο αυτ. Μαρίγκος, 88ο Κερασίδης Φ. / 43ο Μπόιτσιος) στα πλαίσια της 25ης αγωνιστικής.\nΠριν 1 ½ μήνα και πάλι στο «Γεώργιος Μακρής» συναντήθηκαν σε φιλικό προετοιμασίας με την Προσοτσάνη να επικρατεί με σκορ 5-0 (45ο Καλαϊτζής, 47ο Χριστιανίδης, 65ο & 74ο Τσακμακίδης, 82ο Δόβρος) παρουσία περίπου 80 φιλάθλων, με την προσέλευση αύριο να αναμένεται τριπλάσια σύμφωνα με τις εκτιμήσεις των ανθρώπων των γηπεδούχων.\nΠΡΟΣΟΤΣΑΝΗ (Γιώργος Λάλας): Καρίπης (65ο Γεωργιάδης Γ.), Σαμαράς (71ο Σταυριαννίδης), Πετρόπουλος (79ο Ιακωβίδης), Παπαμιχαήλ, Αστερίου, Γεωργιάδης Κ. (63ο Δόβρος), Καλαϊτζής (70ό Μανλής), Φερφέρης (79ο Καΐσης), Ρούσσος (46ο Μουράτης), Χριστιανίδης (78ο Καρακάσης), Τσακμακίδης (78ο Χατζηκωνσταντίνος).\nΜΟΝΑΣΤΗΡΑΚΙ (Τάκης Στάμογλου): Μητρούσης (65ο Γραμματικός), Τριανταφύλλου (46ο Καραγκιοζίδης), Ξυγιντζής (75ο Γλάβας), Καλογήρου, Παναγιώτογλου (68ο Παναγιώτου), Καμίδης (70ό Σκουφίδης), Παπαγεωργίου (78ο Άντζας), Κανελλόπουλος (53ο Αλατζάς), Τυχόλας (51ο Μητρούσης), Κιάκος (78ο Βάντσης), Χατζηκυριάκου.\n…ΚΑΙ ΤΗΝ ΠΡΟΣΦΑΤΗ ΠΡΟΪΣΤΟΡΙΑ.\nΤο Μοναστηράκι του Τάκη Στάμογλου είναι από τις λίγες ομάδες που θα αντιμετωπίσει φέτος η Προσοτσάνη, το οποίο σε σύνολο αγώνων ανεξαρτήτου έδρας έχει καλύτερο…ισοζύγιο νικών-ηττών, μιας και οι «ερυθρόλευκοι» από το 1988 και σε σύνολο 20 ματς έχουν πετύχει 10 νίκες έναντι 7 των «κυανόλευκων», ωστόσο οι 6 εξ αυτών έχουν επιτευχθεί την τετραετία 1991-1994. Έκτοτε η Προσοτσάνη σταδιακά ανέκτησε τα ηνία του ζευγαριού και πλέον στην πρόσφατη προϊστορία υπερέχει σημαντικά.\nΠάντως, τα πράγματα στο «Γεώργιος Μακρής» ήταν ανέκαθεν δύσκολα για το Μοναστηράκι, αφού η Προσοτσάνη μετράει 5 νίκες σε 10 αγώνες, 2 ματς έληξαν ισόπαλα κι άλλα τρία διπλά πανηγύρισε ο Κεραυνός. Η τελευταία επίσκεψη των «ερυθρόλευκων» στην έδρα της Προσοτσάνης συνδυάστηκε με την πιο ευρεία διαφορά στο σύνολο των αγώνων, και μια από τις μεγαλύτερες νίκες των «κυανόλευκων» σε επίπεδο Α’ ΕΠΣ Δράμας, με το 8-0 να μιλάει από μόνο του.\nΑς δούμε όμως αναλυτικά όλα τα ματς μεταξύ Προσοτσάνης και Μοναστηρακίου την τελευταία 25ετία στην έδρα της 1ης:\nΣάββατο 20-10-1990/7η: 0-0,\nΣάββατο 12-10-1991/5η: 0-1 (Μουστάκας),\nΚυριακή 28-02-1993/22η: 2-3 (Τζώρτζης & Πούλιος Ι. τα γκολ των ηττημένων),\nΣάββατο 14-01-1995/16η: 3-0 (Ιωαννίδης Δ. 2 & Σαμαράς),\nΣάββατο 16-09-1995/1η: 2-1 (53ο Κιουρτίδης & 86ο Κεμανετζής / 88ο Ξυγιντζής),\n*Σάββατο 05-04-1997/27η: 4-1 (26ο & 62ο Κιουρτίδης, 53ο Σαμαράς & 65ο Κεμπαπτσής Άκ. / 36ο Ιωαννίδης Ι.),\n*Σάββατο 06-12-1997/13η: 2-3 (Στεργίου 2 τα γκολ των ηττημένων),\nΣάββατο 13-03-1999/24η: 3-0 (Κερασίδης Φ. 2 & Σαμαράς),\nΣάββατο 24-02-2001/24η: 1-1 (Λάμπρου Χ. το γκολ των γηπεδούχων) &\n10. Σάββατο 16-11-2002/10η: 8-0 (2ο, 14ο, 29ο Κερασίδης Φ., 8ο, 36ο Κερασίδης Λ., 23ο, 34ο Παναγιωτίδης & 68ο Τσαβδαρίδης).\n(*): έγιναν στο ουδέτερο των Κοκκινογείων λόγω έργων στο «Γεώργιος Μακρής».\nΠριν από λίγη ώρα έγινε ο ορισμός της διαιτητικής τριάδας του ματς με τον κ. Παρασκευούδη Νίκο να είναι αυτός που θα δώσει το εναρκτήριο σφύριγμα, έχοντας βοηθούς τους κ.κ. Αθανασίου Στέργιο & Μαλανδρή Γιώργο, όλοι τους από την ΕΠΣ Δράμας.\nΙδανική αυτό(Χ)ειρας η Προσοτσάνη! 3-3 με Αμπελόκηπους\nΑ’ ΕΠΣ Δράμας ~ 2η ΑΓΩΝΙΣΤΙΚΗ\nΣΑΒΒΑΤΟ 14 ΣΕΠΤΕΜΒΡΙΟΥ 2013 ~ 5μ.μ.\nΔημοτικό Γήπεδο «Δημήτριος Κραχτίδης»\nΑ.Ε. ΑΜΠΕΛΟΚΗΠΩΝ – Γ.Σ. ΠΡΟΣΟΤΣΑΝΗΣ 3-3\nΙδανική αυτό(Χ)ειρας η Προσοτσάνη!\nΑυτό το ματς και η εξέλιξή του πρέπει να γίνει μάθημα σε όλους για το πώς από τον απόλυτο θρίαμβο του 78ου λεπτού, φτάνεις να φεύγεις από τον αγωνιστικό χώρο με μόνο κέρδος το βαθμό της ισοπαλίας. Για έναν ουδέτερο φίλαθλο που επέλεξε το «Δημήτριος Κραχτίδης» Σάββατο απόγευμα, ίσως και να είδε το ματς της χρονιάς κι ας βρισκόμαστε μόλις στη 2η αγωνιστική του πρωταθλήματος της Α’ ΕΠΣ Δράμας. Για τους φίλους της Προσοτσάνης, τους παίκτες, τους προπονητές και τη διοίκηση, η «χιτσκοκική» εξέλιξη από το 0-3 στο τελικό 3-3 μέσα σ’ ένα 10λεπτο, θα πρέπει πέρα από τα παράπονα που είχαν για την προφανή «χείρα» βοηθείας που έτεινε ο κ. Χατζηνάκος «σπρώχνοντάς» τους Αμπελόκηπους προς τα καρέ του Καρίπη, να τους γίνει μάθημα ότι ένα τέτοιο ματς και ειδικά όταν είσαι η Προσοτσάνη δεν το…πουλάς! Απεναντίας οι γηπεδούχοι ουσιαστικά γύρισαν από την…ποδοσφαιρική «κόλαση» και στο τέλος πανηγύρισαν σαν να νίκησαν! Και πώς να μην είναι έτσι, όταν σε όλο το ματς έβλεπαν την πλάτη των αντιπάλων τους κυριολεκτικά και μεταφορικά και στο φινάλε δείχνοντας εκτός των άλλων ψυχραιμία και αυταπάρνηση να παίρνουν το βαθμό της ισοπαλίας.\nΤο τελικό 3-3 δεν είναι δίκαιο, άλλωστε ποιος λέει ότι στο ποδόσφαιρο απονέμεται δικαιοσύνη; Η Προσοτσάνη του Γιώργου Λάλα πέρα από το 1ο 15λεπτο κυριάρχησε απόλυτα στο αγωνιστικό χώρο και ειδικά μετά το 0-1 του 36ου λεπτού η υπεροχή της σταδιακά έφτασε σε υψηλά επίπεδα. Στην επανάληψη, όποτε ήθελε έφτανε με αξιώσεις στα καρέ του Καρακούση, πέτυχε άλλα δύο γκολ δίνοντας διαστάσεις στο διαφαινόμενο θρίαμβό της. Οι φίλοι των γηπεδούχων εμφανώς απογοητευμένοι από τη βέβαιη ήττα άρχισαν να αποχωρούν όταν σήμανε η αντεπίθεση από πλευράς των παικτών του Χρήστου Τσιακίρη: τρία γκολ σε διάστημα 11 λεπτών και σχεδόν…τούμπα το ματς. Ο κ. Χατζηνάκος σε γενικές γραμμές έδωσε όταν έπρεπε τα…κουκούτσια στους γηπεδούχους οι οποίοι ορμώμενοι των πολλών στημένων φάσεων πέριξ της περιοχής της Προσοτσάνης κι εκμεταλλευόμενοι το black out στην άμυνα της Προσοτσάνης κατάφεραν να πάρουν ένα βαθμό που τον είχαν χαμένο.\nΚόρνερ του Παναγιωτίδη στο 5ο λεπτό και καρφωτή κεφαλιά του Ματσίνη, αναγκάζει τον Καρίπη να διώξει με το ένα χέρι και στη συνέχεια να απομακρύνει η άμυνα και στο 16ο λεπτό ο Χριστιανίδης με φάουλ σημαδεύει τον προωθημένο Φερφέρη, αλλά το πλασέ του καταλήγει άουτ.\nΣχεδόν με τη συμπλήρωση μισής ώρας αγώνα από το πλάγιο του Πετρόπουλου ο Τσακμακίδης με τη μία σέντραρε στην πορεία της μπάλας ο Ρούσσος πρόλαβε τον προσωπικό του αντίπαλο, όμως η κεφαλιά του σταμάτησε στην αγκαλιά του Καρακούση.\nΒαθιά σέντρα ακριβείας του Καλαϊτζή στο 35 βρίσκει σε θέση βολής τον Τσακμακίδη, κεφαλιά εκτός ισορροπίας άουτ.\nΤο σκορ ανοίγει στο αμέσως επόμενο λεπτό: ο Καρακούσης βγαίνει από την περιοχή του για να προλάβει το Ρούσσο και την μπάλα, την απομακρύνει κάπως άσχημα στο ημικύκλιο του κέντρου κι ο Κώστας Γεωργιάδης με ένα ψύχραιμο σουτ από 40 μέτρα τη στέλνει πρώτα στο δεξί δοκάρι κι εν συνεχεία στο βάθος της εστίας των Αμπελοκήπων για το 0-1.\nΜια ανάσα από το 0-2 έφτασαν οι φιλοξενούμενοι ακριβώς με τη λήξη του ημιχρόνου, όταν ο Καλαϊτζής εκτέλεσε κόρνερ από δεξιά, ο Φερφέρης βγήκε στην «πλάτη» της άμυνας των Αμπελοκήπων αλλά δε σημάδεψε σωστά και η κεφαλιά «ψαράκι» πέρασε μόλις άουτ.\nΜε γκολ ωστόσο ξεκίνησε η επανάληψη: στο 52ο ο Φερφέρης συνδυάζεται με τον Τσακμακίδη, ο τελευταίος πέρασε όποιον αντίπαλο βρήκε μπροστά του και μ’ ένα παλικαρίσιο πλασέ νίκησε εκ νέου τον τερματοφύλακα των γηπεδούχων κάνοντας το 0-2.\nΜακρινό σουτ του Χριστιανίδη στο 58ο λεπτό βρίσκει σε ετοιμότητα τον Καρακούση, ενώ και πάλι ο τερματοφύλακας των γηπεδούχων αντιδράει σωστά έξι λεπτά αργότερα σε διαγώνιο σουτ μέσα από την περιοχή του Ρούσσου.\nΔεν κατάφερε πάντως να κάνει τίποτε στο ομορφότερο γκολ του ματς: ήταν το 73ο λεπτό όταν το κεντρικό αμυντικό δίδυμο των Αμπελοκήπων κάνει το λάθος, ο Χριστιανίδης «κλέβει» και πασάρει στον Τσακμακίδη που με τη μία «σερβίρει» στον αφύλακτο Ρούσσο κι ο τελευταίος με συρτό δυνατό πλασέ ανεβάζει το δείκτη του σκορ στα επίπεδα του 0-3.\nΚάπου εκεί άρχισε η αντεπίθεση των γηπεδούχων, οι οποίοι συνεπικουρούμενοι κι από τον κ. Χατζηνάκο όπως αναφέραμε και στον πρόλογο έφταναν άκοπα στην περιοχή του Καρίπη.\nΤο οφθαλμοφανέστατο πέναλτι που υποκύπτει ο Πετρόπουλος μαρκάροντας τον Χαραλαμπίδη που είχε πορεία προς το…κόρνερ, μετέτρεψε σε γκολ ο Γιώργος Γεωργιάδης στο 78ο λεπτό και στο 87ο ο ξεχασμένος από την «κυανόλευκη» άμυνα Ουρούμης με πλασέ έπειτα από φάουλ του Μιχαηλίδη δίνει εκ νέου ενδιαφέρον στο ματς με τη μείωση σε 2-3.\nΗ αντεπίθεση των «κιτρινόμαυρων» ολοκληρώθηκε ένα λεπτό αργότερα, καθώς από κόρνερ του Μιχαηλίδη (ειρήσθω εν παρόδω το εκτέλεσε ένα μέτρο μέσα από το προβλεπόμενο σημείο με τον κ. Χατζηνάκο ως όφειλε να μην υποδεικνύει την…παράβαση), ο Γιώργος Γεωργιάδης με κεφαλιά στο 1ο δοκάρι έγραψε το τελικό 3-3, που δεν άλλαξε στα εναπομείναντα λεπτά μέχρι το 90 συν την 5λεπτη καθυστέρηση που σωστά κρατήθηκε.\nΟ άρχοντας του αγώνα ο κ. Χατζηνάκος Γιώργος ( Κεσαπίδης Γιάννης & Μαρμαρίδης Γιώργος οι βοηθοί του) της ΕΠΣ Δράμας.\nΑΜΠΕΛΟΚΗΠΟΙ (Χρήστος Τσιακίρης): 1.Καρακούσης, 2. Ορφανίδης, 3. Καζεπίδης (61ο Κυριακίδης), 4. Καζάκης, 5. Ρέντος (5ο λ.τρ. Ουρούμης), 6. Παναγιωτίδης, 7. Γεωργιάδης, 8. Παπαχριστοδούλου (72ο Παπαδόπουλος Β. Κώστας), 9. Χαραλαμπίδης, 10. Μιχαηλίδης, 11. Ματσίνης.\nΠΡΟΣΟΤΣΑΝΗ (Γιώργος Λάλας): 1.Καρίπης, 2. Ρούσσος (76ο Δόβρος), 3. Πετρόπουλος, 4. Παπαμιχαήλ, 5. Αστερίου, 6. Γεωργιάδης Κώστας, 7. Καλαϊτζής, 8. Φερφέρης, 9. Τσακμακίδης (85ο Σταυριαννίδης), 10. Χριστιανίδης, 11. Καλαϊτζίδης.\nØ Συνοπτικά τα αποτελέσματα της 2ης αγωνιστικής έχουν ως εξής:\nΚαλλίφυτος – Αργυρούπολη 3-0 ά.αγ.\nΦτελιά – Δοξάτο 2 – 3 (11ο Κονσούλια, 65ο αυτ. Μυστρίδης / 9ο πέν. Ιωαννίδης, 37ο Πολυχρονίδης, 83ο Θεοφανίδης)\nΝευροκόπι – Φωτολίβος 4 – 1 (22ο Βασιλειάδης Αντ., 48ο & 72ο πέν. Σπυρίδης, 86ο Κιοσέογλου / 9ο Ρουμελιώτης)\nΧωριστή – Βώλακας 0 – 0\nΠανδραμαϊκός – Καλαμπάκι 1 – 2 (16ο Δερμεντζής / 10ο Σίντος, 46ο Τζιβανάκης)\nΜοναστηράκι – Περιθώρι 0 – 2 (3ο Παναηλίδης, 90ό Πασχάλης)\nΆγιος Αθανάσιος – Ξηροπόταμος 1 – 2 (38ο Αποστολίδης Στ. / 3ο Κωνσταντινίδης, 35ο Παυλίδης)\nΑμπελόκηποι – Προσοτσάνη (78ο πέν. & 88ο Γεωργιάδης Γιώργος, 87ο Ουρούμης / 36ο Γεωργιάδης Κώστας, 52ο Τσακμακίδης, 73ο Ρούσσος)\nØ Η βαθμολογία μετά την ολοκλήρωση της 2ης αγωνιστικής έχει ως εξής:\nØ Η Αργυρούπολη παραιτήθηκε από το πρωτάθλημα και κάθε παιχνίδι της εφ’ εξής θα το χάνει με σκορ 3-0.\nØ Το επόμενο Σάββατο (21-09-2013 και ώρα 5μ.μ.) θα διεξαχθεί η 3η αγωνιστική που περιλαμβάνει τα κάτωθι παιχνίδια:\nΑργυρούπολη – Δοξάτο 0-3 ά.αγ.\nΦωτολίβος – Καλλίφυτος\nΒώλακας – Φτελιά\nΚαλαμπάκι – Νευροκόπι\nΠεριθώρι – Χωριστή\nΞηροπόταμος – Πανδραμαϊκός\nΠροσοτσάνη – Μοναστηράκι\nΆγιος Αθανάσιος – Αμπελόκηποι\nPreGame Γ.Σ.ΠΡΟΣΟΤΣΑΝΗΣ - Α.Ε.ΑΜΠΕΛΟΚΗΠΩΝ\nΑ.Ε. ΑΜΠΕΛΟΚΗΠΩΝ - ΓΣ ΠΡΟΣΟΤΣΑΝΗΣ\n(Σάββατο 14/09/2013 στις 5μ.μ. στο «Δ. Κραχτίδης»)\nΑν η αρχή όπως λένε είναι το ήμισυ του παντός, τότε Αμπελόκηποι & Προσοτσάνη μπαίνοντας με το «δεξί» στο νέο πρωτάθλημα έχουν κάνει το 1ο…βήμα για την επίτευξη των στόχων που έχουν θέσει οι τεχνικοί τους ηγέτες Χρήστος Τσιακίρης και Γιώργος Λάλας. Ωστόσο, ευρισκόμενοι ακόμα στην αφετηρία κανείς και τίποτα δεν έχει πετύχει απολύτως τίποτα!\nΗ αυριανή κόντρα μεταξύ Αμπελοκήπων και Προσοτσάνης στο «Δημήτριος Κραχτίδης» της Δράμας συνιστά το «ζευγάρωμα» δύο ομάδων που πήραν «τρίποντο» την 1η αγωνιστική και αν μη τι άλλο θέλουν να δώσουν αξία και συνέχεια σ’ αυτό: οι γηπεδούχοι περνώντας με «διπλό» από την έδρα του Περιθωρίου (2-0) και οι φιλοξενούμενοι επικρατώντας έστω και λίγο πριν το φινάλε στο ντέρμπι με τον Ξηροπόταμο (1-0).\nΟι δύο τεχνικοί δεν έχουν σημαντικά προβλήματα να επιλύσουν ως προς τον καταρτισμό της 11άδας, καθώς μόνο ο Γιώργος Λάλας θα περιμένει ως και την τελευταία στιγμή να δει σε ποια κατάσταση βρίσκεται ο Γιάννης Σαμαράς κι αν θα μπορέσει να φωνάξει «παρών» στην αυριανή μάχη. Αν τελικά ο 36χρονος αμυντικός δεν τα καταφέρει, υπάρχει εναλλακτικό σχέδιο το οποίο δούλεψε καθ’ όλη τη διάρκεια των προπονήσεων ο Γιώργος Λάλας.\nΜε τις καιρικές συνθήκες να παραμένουν καλές, αναμένεται κι αρκετός κόσμος στις κερκίδες του «Δ. Κραχτίδης», μιας και πρόκειται για ένα αρκετά ενδιαφέρον ζευγάρι, όπου οι πολλοί νεαροί παίκτες στις 11άδες Αμπελοκήπων και Προσοτσάνης πρόκειται να αποτελέσουν πόλο έλξης για το φίλαθλο κοινό και ιδιαίτερα αυτούς που αποκαλούμε «ουδέτερους».\nΟ ΣΕΠΤΕΜΒΡΙΟΣ ΤΗΣ…ΠΑΕΙ\nΤέσσερεις αγωνιστικές θα διεξαχθούν στο φετινό πρωτάθλημα μήνα Σεπτέμβριο με την 1η ήδη να έχει ολοκληρωθεί το περασμένο Σάββατο νικηφόρα ως γνωστό για την Προσοτσάνη. Ένας μήνας που σε γενικές γραμμές είναι από τους πλέον θετικούς ως προς το ισοζύγιο νικών-ηττών εδώ και 25 χρόνια. Δείγμα του ότι η Προσοτσάνη ξεκινάει στα τοπικά πρωταθλήματα «φουριόζα» αποτελεί το στατιστικό στοιχείο των 13ών νικών σε 22 ματς (2 ισοπαλίες και 7 ήττες εκτός των άλλων) σε εκτός έδρας αναμετρήσεις τον 9ο μήνα του χρόνου με τέρματα 48 υπέρ και 33 κατά. Αν μάλιστα επεκτείνουμε περισσότερο ανεξαρτήτου έδρας και σε σύνολο 48 ματς, το συγκρότημα του Γιώργου Λάλα έχει ποσοστό πάνω από 50% σε «ροζ» φύλλα αγώνα (27-6-15, με γκολ 103-73) το Σεπτέμβριο.\nΑνήμερα της Ανύψωσης του Τιμίου Σταυρού η Προσοτσάνη αγωνίστηκε στο παρελθόν άλλες τρεις φορές φέρνοντας όλα τα αποτελέσματα: ήττα (3-1 στο Καλαμπάκι τη σεζόν 1991-1992, το γκολ ο Στράτος Κονταξής), ισοπαλία (1-1 εντός με το Δοξάτο τη σεζόν 1995-1997, με το Στογιάννη να ισοφαρίζει στο 5ο λεπτό των καθυστερήσεων το γκολ του Γαβριηλίδη από το 27ο λεπτό) και μία νίκη (3-1 μέσα στη Φτελιά την περίοδο 2002-2003, Παλτζίδης, Κερασίδης Λ. & Κερασίδης Φ. τα γκολ).\n«ΣΥΜΜΑΧΟΣ» Η ΠΡΟΪΣΤΟΡΙΑ…\nΣε επίπεδο και δη Α’ ΕΠΣ Δράμας πρωταθλήματος οι δύο ομάδες έχουν αναμετρηθεί τα τελευταία 25 χρόνια συνολικά 10 φορές με την παράδοση να είναι συντριπτικά υπέρ της Προσοτσάνης. Μπορεί στα πρώτα χρονικά παιχνίδια οι «κυανοκίτρινοι» όντας στις εποχές της κυριαρχίας τους να είχαν το «πάνω χέρι», στην πορεία όμως τα ηνία του συγκεκριμένου ζευγαριού πέρασαν σε «κυανόλευκα» χέρια. Σε σύνολο λοιπόν 10 αναμετρήσεων από τον Ιανουάριο του 1993 μέχρι και το Φεβρουάριο του 2004 η Προσοτσάνη επικράτησε στο 70% αυτών έναντι μόλις μιας ισοπαλίας και δύο νικών των Αμπελοκήπων.\nΜάλιστα στο «Δ. Κραχτίδης» όπου εδρεύει η δραμινή ομάδα η Προσοτσάνη μετράει τρεις συνεχόμενες νίκες στις ισάριθμες τελευταίες της επισκέψεις με το κοντέρ στο σκορ να σταματάει στα 11 γκολ!\nΑς πάμε όμως να θυμηθούμε όλες τις εντός έδρας αναμετρήσεις Αμπελοκήπων και Προσοτσάνης στην έδρα της 1ης πάντα σε επίπεδο Α’ ΕΠΣ Δράμας:\nΣάβ. 09/01/1993: 6-0\nΤετ. 19/04/1995: 4-3 (29ο Ιωαννίδης Δ., 31ο πέν. Σαμαράς, 79ο Κεμπαπτσής Άκ.)\nΣάβ. 07/10/1995: 1-2 (63ο Σαρακασίδης / 50ό Ιωαννίδης Δ., 93ο Σαμαράς)\nΣάβ. 22/03/1997: 0-5 (10ο & 46ο Στογιάννης, 23ο & 68ο Κιουρτίδης, 34ο Τοπχαναλής) &\nΣάβ. 21/02/2004: 0-4 (39ο & 79ο Γούργουλης, 71ο Αμπατζόγλου, 73ο Κερασίδης Λ.).\n…ΑΛΛΑ ΚΑΙ ΤΟ ΚΥΠΕΛΛΟ!\nΜπορεί η πιο πρόσφατη κόντρα των δύο ομάδων στο πρωτάθλημα να χρονολογείται τη σεζόν 2003-2004, χρονιά κατά την οποία η Προσοτσάνη κατέκτησε τα πάντα με τις μηχανές στο φουλ, ωστόσο οι επόμενες αναμετρήσεις τους ήταν για το θεσμό του κυπέλλου αλλά και του αγώνα Κοινωνικής Αλληλεγγύης – κοινώς Super Cup – που διοργανώνει κάθε χρόνο περί τα τέλη Αυγούστου η ΕΠΣ Δράμας. Μάλιστα, και τα τέσσερα «ροζ» φύλλα αγώνα κατέληξαν σε «κυανόλευκα» χέρια, όπου τα μισά εξ αυτών εμπλούτισαν την πλούσια τροπαιοθήκη της Προσοτσάνης με δύο ακόμα κύπελλα. Πιο αναλυτικά:\n2006-2007 1ος ημιτελικός: Αμπελόκηποι – Προσοτσάνη 0-2 (Μοσχίδης & Παλτζίδης),\n2006-2007 2ος ημιτελικός: Προσοτσάνη – Αμπελόκηποι 3-1 (Χριστοφορίδης 2 & Ουζούνης),\n2010-2011 Τελικός στο γήπεδο της Δόξας: Αμπελόκηποι – Προσοτσάνη 0-2 παρ. (92ο & 120ό Ουζούνης) &\n2011-2012 Super Cup στο Δημοτικό γήπεδο Δράμας: Αμπελόκηποι – Προσοτσάνη 1-2 (18ο Καρατζίδης / 27ο Ουζούνης & 82ο Μοσχοφίδης).\nΠριν από λίγη ώρα έγινε ο ορισμός της διαιτητικής τριάδας του ματς με τον κ. Χατζηνάκο Γιώργο να είναι ο «άρχοντας», έχοντας βοηθούς τους κ.κ. Κεσαπίδη Γιάννη & Μαρμαρίδη Γιώργο, όλοι τους από την ΕΠΣ Δράμας.\nΓ.Σ.ΠΡΟΣΟΤΣΑΝΗΣ - ΞΗΡΟΠΟΤΑΜΟΣ 1-0\nΑ’ ΕΠΣ Δράμας ~ 1η ΑΓΩΝΙΣΤΙΚΗ\nΣΑΒΒΑΤΟ 07 ΣΕΠΤΕΜΒΡΙΟΥ 2013 ~ 5μ.μ.\nΓ.Σ. ΠΡΟΣΟΤΣΑΝΗΣ – ΜΕΓΑΣ ΑΛΕΞΑΝΔΡΟΣ ΞΗΡΟΠΟΤΑΜΟΥ 1 – 0\nΣτο…παρά Τσακ(μακίδης) 1-0!\nΌπως άφησε το τοπικό πρωτάθλημα πριν 9 ½ χρόνια για να φτάσει μέχρι και την επαγγελματική τότε Γ’ Εθνική, έτσι ακριβώς επέστρεψε και πάλι εντός των τειχών η νέα Προσοτσάνη του Γιώργου Λάλα, με νίκη. Με «χρυσό» σκόρερ τον 19χρονο Κώστα Τσακμακίδη στο 83ο λεπτό, οι γηπεδούχοι επικράτησαν δίκαια του Ξηροποτάμου στο ντέρμπι της πρεμιέρα στην Α’ ΕΠΣ Δράμας.\nΠαρουσία περίπου 500 φιλάθλων κι από τις δύο ομάδες στις κερκίδες του «Γεώργιος Μακρής» Προσοτσάνη και Ξηροπόταμος εμφανώς ανέτοιμοι – και λογικό για την περίοδο που βρισκόμαστε – δεν έθελξαν με την απόδοσή τους. Οι φιλοξενούμενοι του Χρήστου Κιοσσέ ειδικά ζήτημα σε όλο το 90λεπτο να δημιούργησαν μία αξιόλογη ευκαιρία, απ’ αυτές που χαρακτηρίζουμε ως «κλασσικές» στο ποδόσφαιρο, ενώ η Προσοτσάνη πέρα από το 1ο 20λεπτο όπου μπήκε δυνατά και ζήτησε το γρήγορο γκολ σταδιακά και μετά τον τραυματισμό του Σαμαρά (27ο) η κυριαρχία της εξανεμιζόταν εύκολα μπροστά στην περιοχή του Κιουμουρτζή.\nΧωρίς κάποιο γκολ και σημαντική φάση μετά το 25 κύλησε το α’ μέρος, όπου στην επανάληψη η εικόνα του ματς δεν άλλαξε. Μάλλον άλλαξε προς το χειρότερο: τα λάθη ένθεν κακείθεν διαδεχόταν το ένα το άλλο και όλα έδειχναν ότι το «στείρο» 0-0 θα έμενε μέχρι το φινάλε. Τα αίματα άναψαν στην εξέδρα κάπου εκεί στο τελευταίο 10λεπτο χρονικό σημείο όπου η Προσοτσάνη πίεζε πιο ορθόδοξα για να πετύχει το πολυπόθητο γκολ. Εν τέλει αυτό ήρθε από την προβολή σε κενή εστία του Τσακμακίδη, που πήρε το ριμπάουντ μετά την εκτέλεση φάουλ του Φερφέρη στα όρια της περιοχής, φάουλ που έστειλε την μπάλα στο κάτω μέρος του οριζόντιου δοκαριού κι εν συνεχεία να «σκάει» στη γραμμή τέρματος. Εκεί όμως ο Τσακμακίδης πρόλαβε τους πάντες και έδωσε το 1ο «τρίποντο» της σεζόν στην ομάδα του. Τα υπόλοιπα λεπτά μέχρι και το τελικό σφύριγμα του άριστου κ. Κύζα (κράτησε 6’ καθυστερήσεις) κύλησαν με ανορθόδοξη πίεση για την ισοφάριση των γηπεδούχων, αλλά η άμυνα της Προσοτσάνης κράτησε εύκολα το «μηδέν».\nΑυτή ήταν η 8η νίκη της Προσοτσάνης σε ισάριθμα ματς εντός έδρας με τον Ξηροπόταμο από το 1988!\nΑπό λάθος του τερματοφύλακα του Ξηροποτάμου στο 12ο λεπτό ο Χριστιανίδης πλάσαρε από μακρινή απόσταση άουτ και 4 λεπτά αργότερα ο ίδιος παίκτης επιχείρησε σουτ από την περιοχή που δε βρήκε στόχο.\nΚάθετη του μέσου από το Νευροκόπι στον Τσακμακίδη, ο οποίος εν κινήσει πέρασε δύο αντιπάλους και τερματοφύλακα, πλάσαρε από δύσκολη θέση στην κενή εστία, όμως πάνω στη γραμμή ο Κώστας Κιουμουρτζής έσωσε παραχωρώντας το κόρνερ.\nΣτο 22ο λεπτό δυνατό πλασέ του Φερφέρη από τα 20 μέτρα στέλνει την μπάλα ψηλά άουτ και στην τελευταία καλή στιγμή του ημιχρόνου ο Πιστικός ένα λεπτό αργότερα με σουτ δε βρίσκει στόχο.\nΟ Χαρίσκος στο 53ο εκμεταλλεύεται κατά το ήμισυ το λάθος του Πετρόπουλου, αλλά ο Καρίπης μπλοκάρει εύκολα το συρτό του σουτ και 10 λεπτά αργότερα ο Πετρόπουλος συνδυάζεται με τον Τσακμακίδη όμως βλέπει την μπάλα στο διαγώνιο σουτ που επιχειρεί να περνάει άουτ.\nΚοντά στο γκολ έφτασε η Προσοτσάνη στο 72ο λεπτό, όταν ο Κερασίδης σχεδόν από τη γωνία της περιοχής με φάουλ φέρνει την μπάλα στην «καρδιά» της άμυνας του Μέγα, όμως ο Αστερίου για εκατοστά δεν προλαβαίνει να τη σπρώξει με το κεφάλι στα ανυπεράσπιστα δίχτυα.\nΤο «χρυσό» γκολ που έκρινε και το ματς ήρθε όπως προείπαμε στο 83ο λεπτό: ο Κερασίδης κέρδισε φάουλ ελάχιστα έξω από την περιοχή δίπλα στο ημικύκλιο, την εκτέλεση ανέλαβε ο Φερφέρης που είδε την μπάλα να σταματάει στο οριζόντιο δοκάρι να σκάει πάνω στη γραμμή τέρματος, αλλά ο Τσακμακίδης που έτρεξε πιο γρήγορα απ’ όλους στο ριμπάουντ με προβολή μέσα σε πανηγυρισμούς διαμόρφωσε το 1-0.\nΟ άρχοντας του αγώνα ο κ. Κύζας Γεώργιος (Καρβούνης Άρης & Κωνσταντινίδης Κώστας οι βοηθοί του) της ΕΠΣ Δράμας.\nΠΡΟΣΟΤΣΑΝΗ (Γιώργος Λάλας): 1.Καρίπης, 2. Σαμαράς (27ο Κερασίδης – 87ο Ρούσσος), 3. Πετρόπουλος, 4. Παπαμιχαήλ, 5. Αστερίου, 6. Γεωργιάδης Κώστας, 7. Καλαϊτζής, 8. Φερφέρης, 9. Τσακμακίδης, 10. Χριστιανίδης, 11. Καλαϊτζίδης.\nΞΗΡΟΠΟΤΑΜΟΣ (Χρήστος Κιοσσές): 1.Κιουμουρτζής Κώστας, 2. Κιουμουρτζής Κώστας, 3. Δημίου Γιώργος, 4. Τσιάρας, 5. Ακριτίδης, 6. Χαρίσκος (86ο Μαγγανάρης), 7. Πιστικός (54ο Παυλίδης), 8. Δημίου Κώστας, 9. Κωνσταντινίδης, 10. Αλεξίου, 11. Κασαπίδης (50ό Τριανταφυλλίδης).\nØ Συνοπτικά τα αποτελέσματα της 1ης αγωνιστικής έχουν ως εξής:\nΠροσοτσάνη – Ξηροπόταμος 1 – 0 (83ο Τσακμακίδης)\nΑργυρούπολη – Φτελιά 0 – 3 (άνευ αγώνα)\nΚαλλίφυτος – Νευροκόπι 2 – 0 (89ο Σαββίδης, 90ό Μίγας)\nΔοξάτο – Χωριστή 1 – 1 (16ο Πολυχρονίδης / 12ο Συμεωνίδης)\nΦωτολίβος – Πανδραμαϊκός 1 – 0 (55ο Βεζύρης)\nΒώλακας – Μοναστηράκι 0 – 3 (24ο Κέρας, 45ο Κιάκος, 90ό Παναγιώτου)\nΚαλαμπάκι – Άγιος Αθανάσιος 2 – 4 (44ο Τζιβανάκης, 90ό Λεονταρίδης / 15ο & 30ό Ουζούνογλου, 40ό Σκάρογλου, 89ο Τσάκωνας)\nΠεριθώρι – Αμπελόκηποι 0 – 2 (60ό Παπαχριστοδούλου, 83ο Χαραλαμπίδης)\nØ Η βαθμολογία μετά την ολοκλήρωση της 1ης αγωνιστικής έχει ως εξής:\nØ Το επόμενο Σάββατο (14-09-2013 και ώρα 5μ.μ.) θα διεξαχθεί η 2η αγωνιστική που περιλαμβάνει τα κάτωθι παιχνίδια:\nΚαλλίφυτος – Αργυρούπολη 3 – 0 (άνευ αγώνα)\nΦτελιά – Δοξάτο\nΝευροκόπι – Φωτολίβος\nΧωριστή – Βώλακας\nΠανδραμαϊκός – Καλαμπάκι\nΜοναστηράκι – Περιθώρι\nΆγιος Αθανάσιος – Ξηροπόταμος\nΑμπελόκηποι – Προσοτσάνη\nΠΗΓΗ: Γραφείο Τύπου Γ.Σ.ΠΡΟΣΟΤΣΑΝΗΣ\nPreGame Γ.Σ.ΠΡΟΣΟΤΣΑΝΗΣ - ΞΗΡΟΠΟΤΑΜΟΣ\nΓΣ ΠΡΟΣΟΤΣΑΝΗΣ - ΜΕΓΑΣ ΑΛΕΞΑΝΔΡΟΣ ΞΗΡΟΠΟΤΑΜΟΥ\n(αύριο Σάββατο 7 Σεπτεμβρίου 2013 στις 5μ.μ. στο «Γεώργιος Μακρής»).\nΚάποιες καλές συνήθειες δεν…κόβονται εν μια νυκτί, γι αυτό και φέτος το επίσημο site των «κυανόλευκων» παραμονή του αγώνα πρωταθλήματος θα σας σερβίρει το πρόγευμα με το καθιερωμένο πλέον pregame. Για όσους επισκέπτες μέχρι και πέρυσι της ιστοσελίδας μας, που έμπαιναν για να ενημερώνονται λεπτό προς λεπτό για την εξέλιξη του ματς της Προσοτσάνης από το live, θα πρέπει πλέον να γνωρίζουν ότι δε θα υπάρχει ζωντανή περιγραφή. Το πλήρες ρεπορτάζ θα «ανεβαίνει» στο ίντερνετ το αργότερο μέχρι το επόμενο μεσημέρι, ενώ θα υπάρχει μια απλή αναφορά στο σκορ και τους σκόρερ – αν υπάρχουν – μέσα στην επόμενη μία ώρα από τη λήξη του παιχνιδιού.\nΝΤΕΡΜΠΙ ΑΠΟ ΤΑ ΠΑΛΙΑ\nΠρόκειται για ένα από τα πιο δυνατά ζευγάρια που έβγαλε η κληρωτίδα στην πρόσφατη κλήρωση της ΕΠΣ Δράμας για την 1η αγωνιστική, μιας και η για μια δεκαετία περίπου εκτός τειχών Προσοτσάνη υποδέχεται τον φιλόδοξο και αρκετά ενθουσιασμένο Ξηροπόταμο.\nΣτο «Γεώργιος Μακρής» λοιπόν η πρεμιέρα για τις δύο ομάδες με τους Γιώργο Λάλα και Χρήστο Κιοσσέ να έχουν πλέον ολοκληρώσει την προετοιμασία τους επιλέγοντας γι αύριο ότι καλύτερο διαθέτουν από θέμα έμψυχου δυναμικού. Η γνωστή απουσία του Μάκη Παλτζίδη που βρίσκεται στο στάδιο της αποθεραπείας μετά το ατύχημα που είχε με το σπάσιμο της κλείδας, δεν επηρεάζει τον αγωνιστικό σχεδιασμό του 47χρονου τεχνικού, ενώ χωρίς ιδιαίτερα προβλήματα έρχεται ο Ξηροπόταμος σε μια ομολογουμένως από τις πιο δύσκολες έδρες του πρωταθλήματος.\nΟι δύο ομάδες έχουν πολύ καιρό να αναμετρηθούν σε επίσημο επίπεδο, με το τελευταίο ματς να τοποθετείται οκτώ χρόνια πριν για το θεσμό του κυπέλλου, με την Προσοτσάνη να παίρνει την πρόκριση στον έξτρα χρόνο. Σίγουρα πάντως το αυριανό ματς είναι εξ ορισμού ντέρμπι, αφού και για πρεμιέρα πρόκειται με ότι αυτό συνεπάγεται και τις ομάδες να ψάχνουν ακόμα τα «πατήματά» τους, αλλά και φιλόδοξες όσον αφορά στους στόχους που έχουν θέσει οι δύο τεχνικοί. Αρκετός κόσμος σίγουρα αναμένεται στις κερκίδες του «Γεώργιος Μακρής» και σ’ αυτό θα βοηθήσουν τόσο οι καλές καιρικές συνθήκες, όσο και το γεγονός πως από φέτος Σάββατο απόγευμα θα διεξάγονται μόνο ματς της Α’ ΕΠΣΔ “SPORTICA”.\nΠΡΟΒΑΔΙΣΜΑ ΣΤΟΝ «ΑΣΣΟ»\nΑπό το προσωπικό μας αρχείο που με τόσο κόπο εμπλουτίζουμε χρόνο το χρόνο και πλέον μετράει ¼ του αιώνα…ζωή, ανασύραμε όλες τις εντός έδρας πρεμιέρες της Προσοτσάνης από το 1988 και μετά στις τοπικές κατηγορίες της ΕΠΣ Δράμας. Το στοιχείο που εξάγεται αυτόματα είναι ότι οι «κυανόλευκοι» υπερτερούν όταν στο 1ο ματς της νέας σεζόν είναι γηπεδούχοι, ενώ σε ένα από τα κάτωθι 11 αντίπαλός τους ήταν ο Ξηροπόταμος το Σεπτέμβριο μάλιστα του 1988!!! Ακριβώς την αυριανή μέρα του ματς πριν 11 χρόνια, η Προσοτσάνη επικρατούσε με γκολ του Λευτέρη Κερασίδη στο 1ο λεπτό των καθυστερήσεων του Φωτολίβους με σκορ 1-0.\nΣάββατο 17/09/1988: Προσοτσάνη – Ξηροπόταμος 3-0 (2 Βεληγιάντσος Β. & Καραμπατζίδης)\nΣάββατο 16/09/1989: Προσοτσάνη – Παγονέρι 4-1 (Βλάχος Θ., Δελανδρέας, Ιωαννίδης Δ. & Κονταξής Σ.)\nΣάββατο 18/09/1993: Προσοτσάνη – Νευροκόπι 3-1 (Κιαπίδης, Λάμπρου Τ. & Στεργιάκος Γ.)\nΣάββατο 16/09/1995: Προσοτσάνη – Μοναστηράκι 2-1 (53ο Κιουρτίδης & 86ο Κεμανετζής / 88ο Ξυγιντζής)\nΣάββατο 14/09/1996: Προσοτσάνη – Δοξάτο 1-1 (95ο Στογιάννης / 27ο Γαβριηλίδης)\nΣάββατο 13/09/1997: Προσοτσάνη – Χωριστή 4-2 (2 Κερασίδης Λ., Σαμαράς & Στεργίου)\nΣάββατο 12/09/1998: Προσοτσάνη – Πετρούσα 1-2 (Φερφέρης Γ.)\nΣάββατο 11/09/1999: Προσοτσάνη – Ακρίτας Ν. Κρ. 1-2 (Κερασίδης Λ.)\nΣάββατο 01/09/2001: Προσοτσάνη – Καλαμπάκι 3-4 (14ο Δουλκέρογλου, 63ο Κερασίδης Φ. & 93ο Παναγιωτίδης / 24ο Καρίνογλου, 53ο & 91ο πέν. Φερσίδης, 78ο Ζεκερίδης)\n10. Σάββατο 07/09/2002: Προσοτσάνη – Φωτολίβος 1-0 (91ο Κερασίδης Λ.)\n11. Σάββατο 13/09/2003: Προσοτσάνη – Πετρούσα 5-1 (14ο Σαμαράς, 34ο Γούργουλης, 54ο Αμπατζόγλου, 81ο Δουλκέρογλου & 85ο Κερασίδης Λ. / 67ο Κούνιος) στο ουδέτερο της Δόξας.\nΟι δύο αυριανοί αντίπαλοι πάντως συνέθεσαν και το ζευγάρι του 1ου δραμινού ντέρμπι στον 1ο όμιλο της Δ’ Εθνικής στην κοινή τους συνύπαρξη το 2004-2005, όταν στη 2η αγωνιστική στο κατάμεστο «Γεώργιος Μακρής» στις 3 Οκτωβρίου, το «στείρο» 0-0 σφράγιζε τις προσπάθειες Προσοτσάνης και Ξηροποτάμου. Και τότε στον πάγκο της Προσοτσάνης καθόταν ο Γιώργος Λάλας, ενώ σ’ αυτόν του Ξηροποτάμου ο Πέτρος Μπανάσας.\nΜΕΓΑ…ΑΠΟΛΥΤΟ Η ΠΡΟΣΟΤΣΑΝΗ!\nΣούπερ ωστόσο είναι και η παράδοση που διατηρεί η Προσοτσάνη όταν υποδέχεται στο γήπεδό της το Μέγα Αλέξανδρο Ξηροποτάμου από το 1988 μέχρι και το 2003 πάντα σε τοπικό επίπεδο. 7 ματς ισάριθμες νίκες λοιπόν, όπου μόνο στα δύο εξ αυτών δέχτηκε γκολ η γηπεδούχος και μάλιστα από δύο, έχοντας σκοράρει 16 φορές!\nΑς θυμηθούμε όλα τα παιχνίδια μεταξύ Προσοτσάνης και Ξηροποτάμου σε Α’ και Β’ ΕΠΣ Δράμας με την 1η γηπεδούχο:\nΣάββατο 17/03/1990: Προσοτσάνη – Ξηροπόταμος 3-0 (2 Καραμπατζίδης & Βλάχος Θ.)\nΣάββατο 21/09/1991: Προσοτσάνη – Ξηροπόταμος 3-2 (Τζώρτζης, Στογιάννης & Ιωαννίδης Κ.)\nΣάββατο 12/11/1994: Προσοτσάνη – Ξηροπόταμος 1-0 (Δελανδρέας)\nΣάββατο 17/01/1998: Προσοτσάνη – Ξηροπόταμος 2-0 (Στεργίου & Κεμπαπτσής Άκ.) στο ουδέτερο των Κοκκινογείων\nΣάββατο 10/03/2001: Προσοτσάνη – Ξηροπόταμος 3-2 (2 Φερφέρης Σ. & Κερασίδης Φ.)\nΣάββατο 05/01/2002: Προσοτσάνη – Ξηροπόταμος 1-0 (87ο Κιουρτίδης).\nΠριν από λίγη ώρα έγινε η κλήρωση της διαιτητικής τριάδας του ματς με τον κορυφαίο εν ενεργεία ρέφερι της Δράμας κ. Κύζα Γεώργιο, να σφυρίζει στο πιο αξιόλογο παιχνίδι της πρεμιέρας. Βοηθοί του θα είναι οι κ.κ. Καρβούνης Άρης και Κωνσταντινίδης Κωνσταντίνος όλοι τους από την ΕΠΣ Δράμας.\nΕγγραφές στα Τμήματα Υποδομής Γ.Σ.ΠΡΟΣΟΤΣΑΝΗΣ\nΞΕΚΙΝΗΣΑΝ ΟΙ ΕΓΓΡΑΦΕΣ ΣΤΑ ΤΜΗΜΑΤΑ ΥΠΟΔΟΜΗΣ\nΑπό το γραφείο Τύπου του ΓΣ Προσοτσάνης ανακοινώνεται ότι από σήμερα το απόγευμα 3 Σεπτεμβρίου 2013 όσοι γονείς επιθυμούν να εγγράψουν τα παιδιά τους στα Τμήματα Υποδομής της «κυανόλευκης» ομάδας, μπορούν να το κάνουν περνώντας από το γήπεδο κάθε απόγευμα εκτός Σαββάτου & Κυριακής μετά τις 5:30μ.μ.\nΓια περισσότερες πληροφορίες μπορούν να απευθύνονται στους κ.κ.\nΓιάννη Οικονόμου τηλ. 6972336369 &\nΘόδωρο Πούλιο τηλ. 6947182393\nWilliamCem 16,Μαϊ 2021 Волгоградская аутсорсинговая компания AC Staff предлагает своим клиентам квалифицированные аутсорсинговые…\nWayneVed 16,Μαϊ 2021 Пьеса не требует больших физических усилий, поэтому подходит чтобы всех.Стоят…\nStevdof 16,Μαϊ 2021 Какие бывают цель современных гидроизоляционных материалов?Отличаются высокой стойкостью к агрессивному…


Σάκης Αρναούτογλου: Γιατί κατεβαίνω υποψήφιος Ευρωβουλευτής - OΛΑ ΘΕΣΣΑΛΟΝΙΚΗ !!! Σάκης Αρναούτογλου: Γιατί κατεβαίνω υποψήφιος Ευρωβουλευτής | OΛΑ ΘΕΣΣΑΛΟΝΙΚΗ !!!\nΣάκης Αρναούτογλου: Γιατί κατεβαίνω υποψήφιος Ευρωβουλευτής\nΓια την απόφασή του να ασχοληθεί με την πολιτική μιλά ο Σάκης Αρναούτογλου, ο οποίος επιβεβαιώνει την υποψηφιότητά του στις ευρωεκλογές με το Κίνημα Αλλαγής, ξεκαθαρίζοντας ότι ο μόνος λόγος που θέτει υποψηφιότητα είναι να ευαισθητοποιήσει την Ευρώπη για το μείζον θέμα της κλιματικής αλλαγής.\n«Η πρόταση που έγινε από την κυρία Γεννηματά ήταν άκρως τιμητική και αφορά στο στόχο μου που είναι η κλιματική αλλαγή» σημειώνει ο κ. Αρναούτογλου στο newsit.gr.\nΟ γνωστός μετεωρολόγος τονίζει πως πρέπει «να μάθει ο κόσμος τι σημαίνει κλιματική αλλαγή και να διασώσουμε το πρόβλημα όσο είναι καιρός, έτσι ώστε να μπορέσουμε να κάνουμε κάτι όλοι μας. Είναι ένα θέμα που με ανησυχεί και ως πολίτη και ως πατέρα. Αυτός είναι κύριος στόχος μου, τίποτα άλλο. Νιώθω ότι είναι η ώρα να κάνω κάτι πιο δραστικό και όχι να βρίσκομαι πίσω από έναν υπολογιστή και, απλώς, να γράφω για την κλιματική αλλαγή. Εδώ στην Ελλάδα, δεν έχει δοθεί η έκταση που πρέπει στο θέμα, αφού και λόγω της κρίσης, αφέθηκε λίγο στην τύχη του. Είμαστε η πρώτη γενιά η οποία βιώνει την κλιματική αλλαγή και πρέπει να της δώσουμε μια τέτοια διάσταση έτσι ώστε ο κάθε Έλληνας, αλλά και οι πολίτες όλων των χωρών, να γνωρίζουν για αυτήν. Έχω κάποια σχέδια, τα οποία είναι και σχετικά με τη χώρα μας»\n«Για παράδειγμα, αν μπορούμε να “εκμεταλλευτούμε” και κάποια πράγματα από την κλιματική αλλαγή, στον τομέα το γεωργικό ή σε άλλον. Τα άκουσε τα σχέδιά μου η κυρία Γεννηματά, της άρεσαν και προχωρήσουμε. Δηλαδή, δεν θα μπορούσα να πω όχι” σε μια τέτοια πρόταση. Η Φώφη Γεννηματά έχει δει εκπομπές μου και με παρακολουθεί στο Facebook. Και μου ζήτησε ακριβώς αυτό. Διαφορετικά, δεν θα έβαζα υποψηφιότητα. Εγώ δεν είμαι πολιτικός. Δεν έχω σχέση με την πολιτική, ούτε είχα ποτέ στο μυαλό μου να αναμιχθώ με τα πολιτικά” λέει στο newsit.gr ο επί χρόνια παρουσιαστής του δελτίου καιρού της ΕΡΤ3.\n«Απο παιδί ήμουν του κέντρου»\n«Θεωρώ ότι το Κίνημα Αλλαγής είναι ένα απόλυτα δημοκρατικό κόμμα. Εγώ πάντα ήμουν στη μέση, για να το πω έτσι. Από παιδί ήμουν του κέντρου, δεν ήμουν των άκρων. Γενικά, θέλω να υποστηρίζω τη μέση οδό», λέει ο Σάκης Αρναούτογλου σχετικά με την ιδεολογική του συγγένεια με το ΚΙΝ.ΑΛ.,\n«Αν δεν ενηλικιωνόταν ο γιος μου δεν θα είχα βάλει υποψηφιότητα»\nOΛΑ ΘΕΣΣΑΛΟΝΙΚΗ !!!: Σάκης Αρναούτογλου: Γιατί κατεβαίνω υποψήφιος Ευρωβουλευτής


Το «Penny Dreadful» επιστρέφει από τους νεκρούς | Reader.gr\nΤο «Penny Dreadful» επιστρέφει από τους νεκρούς\nΚυρ, 04/11/2018 - 21:01\nΜεταφέροντας το κοινό στο Λος Άντζελες των '30s.\nΤο Showtime έδωσε το πράσινο φως για να επιστρέψει το «Penny Dreadful»!\nΗ αγαπημένη και επιτυχημένη σειρά για εκατομμύρια τηλεθεατές παγκοσμίως, επιστρέφει δυο χρόνια μετά την προβολή του τρίτου κύκλου το 2016, ωστόσο θα είναι διαφορετική από εκείνη που γνωρίσαμε. Με τίτλο «Penny Dreadful: City of Angels» η σειρά θα μας μεταφέρει στο Λος Άντζελες του 1938 ισορροπώντας ανάμεσα στο υπερφυσικό και την κοινωνική πραγματικότητα της εποχής! Η ιστορία εξελίσσεται εστιάζοντας στην αμερικανο-μεξικανική παράδοση, με τους πιστούς της θεότητας Santa Muerte να έχουν διαμάχες με τον ίδιο τον διάβολο και όσους έχουν συμμαχήσει μαζί του.\nΌπως έχει γίνει γνωστό, ο Τζον Λόγκαν επιστρέφει στο πόστο του έχοντας το γενικό πρόσταγμα ως σεναριοφράφος και εκτελεστικός παραγωγός, αντίθετα ωστόσο, ακόμα δεν έχει γίνει καμία κρούση στους ηθοποιούς του αρχικού καστ.\n«Το Penny Dreadful: City of Angels υπόσχεται να είναι ένα παράδοξο έπος οικογενειακής αγάπης που αντιμάχεται με τα τρομακτικά τέρατα που υπάρχουν γύρω μας και μέσα μας», δήλωσε ο Γκάρι Λεβίν, διευθυντής προγράμματος του καναλιού Showtime, θέλοντας να δώσει το στίγμα του τέταρτου κύκλου. Από την πλευρά του ο Λόγκαν εξήγησε για τη φιλοσοφία του νέου κύκλου: «Θα αναδείξουμε συγκεκριμένα ιστορικά, κοινωνικά, θρησκευτικά και φυλετικά θέματα. Στο Λος Άντζελες του 1938 οι άνθρωποι είχαν να αντιμετωπίσουν σκληρά ζητήματα που αφορούσαν το μέλλον τους και την ψυχή τους. Έτσι, οι χαρακτήρες μας θα κάνουν το ίδιο. Δεν υπάρχουν εύκολες απαντήσεις, υπάρχουν δυνατές ερωτήσεις και εντυπωσιακά ηθικές προκλήσεις. Όπως πάντα στον κόσμου του "Penny Dreadful" δεν υπάρχουν ήρωες ή κακοί, αλλά πρωταγωνιστές και ανταγωνιστές. Οι πολύπλοκοι και αντιμαχόμενοι χαρακτήρες λειτουργούν ως υπομόχλια κάθε ηθικής επιλογής».\nΝα υπενθυμίσουμε ότι ο πρώτος κύκλος ξεκίνησε να προβάλλεται τον Απρίλιο του 2014 εστιάζοντας στο Λονδίνο της Βικτωριανής εποχής. Η σειρά έχει λάβει συνολικά 13 υποψηφιότητες για βραβείο Emmy, ενώ η πρωταγωνίστρια της, Εύα Γκριν υπήρξε υποψήφια για Χρυσή Σφαίρα.\nΗ παραγωγή της τέταρτης σεζόν θα ξεκινήσει μέσα στο 2019 και ήδη δόθηκε στη δημοσιότητα το πρώτο πόστερ, όπως είδατε και παραπάνω.


Κώστας Σκρέκας: Δεν πρόκειται να επαναδιαπραγματευθούμε την Ιστορία μας - TRIKALANEWS\nΑρχική » Blog » Κώστας Σκρέκας: Δεν πρόκειται να επαναδιαπραγματευθούμε την Ιστορία μας\nΣε πρωινή εκπομπή της ΕΡΤ1, εμφανίστηκε ο Τομεάρχης Περιβάλλοντος και Ενέργειας της Ν.Δ και Βουλευτής Τρικάλων Κώστας Σκρέκας μιλώντας για το Σκοπιανό.\nΟ κ. Σκρέκας ανέφερε ότι «το μείζον, είναι πως η Κυβέρνηση ΣΥΡΙΖΑ – ΑΝΕΛ αναγνώρισε ότι στα βόρεια σύνορα μας, στην περιοχή των Σκοπίων, διαβιεί ένα Μακεδονικό Έθνος που αποτελείται από Μακεδόνες οι οποίοι μιλούν τη Μακεδονική γλώσσα.\nΠολλά στελέχη του ΣΥΡΙΖΑ, μεταξύ αυτών και ο κ. Κοτζιάς, υποστηρίζουν ότι δήθεν δεν αναγνωρίσαμε εθνότητα πράγμα εντελώς αναληθές. Σύμφωνα με το Άρθρο 7 παράγραφο 3, η Ελληνική πλευρά αποδέχεται ότι με τους όρους «Μακεδονία και Μακεδόνας» εννοούνται ο πληθυσμός με τα δικά του χαρακτηριστικά, τη δική του ιστορία , πολιτισμό, κληρονομιά και γλώσσα. Δηλαδή η Ελλάδα αναγνωρίζει όλα αυτά που αποτελούν τα συστατικά χαρακτηριστικά στοιχεία, που ορίζουν ένα έθνος».\nΑναφορικά με τη πρόταση δυσπιστίας ο κ. Σκρέκας υποστήριξε ότι «η Ν.Δ. χρησιμοποίησε το έσχατο συνταγματικό «όπλο» ώστε να «ρίξει» την κυβέρνηση και έτσι να μην καταστεί δυνατό στον κ. Κοτζιά να υπογράψει εν τέλει τη συμφωνία», ενώ σημείωσε ότι «όταν αυτή η συμφωνία έρθει στη Βουλή των Ελλήνων δεν θα την στηρίξουμε, δεν θα ψηφίσουμε υπέρ της κύρωσης».\nΟ κ. Σκρέκας διερωτήθηκε: «Δεν μπορώ να καταλάβω τι θα κερδίσει η Ελλάδα από αυτό, ξέρω τι μπορεί να χάσει. Η Ελλάδα μπορεί να χάσει πολλά πράγματα ως Έθνος από αυτή τη συμφωνία. Ακούω τον κ Τσίπρα που λέει ότι θα κερδίσουμε από την φιλία των λαών. Πως θα βελτιωθεί η φιλία, όταν οι τριβές με αφορμή την συμφωνία θα αυξηθούν.\nΓια παράδειγμα ο κ. Κοτζιάς συμφώνησε να υπάρξει διεπιστημονική επιτροπή, στην οποία θα συμμετέχουν και Σκοπιανοί, που θα ερευνήσει τα βιβλία μας και θα αποφασίσει αν στα δικά μας βιβλία, που διδάσκονται τα Ελληνόπουλα, υπάρχουν αλυτρωτικά στοιχεία κατά των Σκοπίων. Ποια είναι αυτά τα αλυτρωτικά στοιχεία τα οποία διαβάζανε και μαθαίνανε τα Ελληνόπουλα; Είναι οι αγώνες του Παύλου Μελά ένα στοιχείο το οποίο μπορεί να θεωρηθεί αλυτρωτικό από την πλευρά των Σκοπίων;».\nΤέλος σε ερώτηση αν τελικά είναι επωφελής για την Ελλάδα η συμμετοχή μας στο ΝΑΤΟ και την Ευρώπη που πίεζαν για την συμφωνία, ο κ. Σκρέκας δήλωσε ότι «Εμείς πρέπει να επιδιώκουμε συμμαχίες με όλους, αλλά θα πρέπει και οι σύμμαχοι να σέβονται απόλυτα τις δικές μας ιδιαιτερότητες».